Anda Perlu Buat Dialisis Buah Pinggang? Ini Proses-Proses Yang Perlu Difahami!

Mungkin anda sendiri atau ada ahli keluarga mahupun kenalan yang menghidapi
masalah buah pinggang
 dan sedang menjalani apa itu dialisis.

Tetapi adakah anda apa itu dialisis yang sebenarnya? Artikel ini mungkin dapat membantu menjawab persoalan anda itu!

Apa itu dialisis buah pinggang?

Prosedur ini dilakukan tidak lain untuk menggantikan
fungsi buah pinggang
.

Darah anda akan dialirkan ke dalam sebuah medium (bergantung kepada jenis) yang akan menapis bahan-bahan toksik, serta mengawal keseimbangan sesetengah bahan kimia seperti potasium, sodium dan bikarbonat dalam darah.

Kemudian, darah yang telah dicuci itu dikembalikan semula ke dalam badan.

Walau bagaimanapun, fungsi buah pinggang adalah bukan sekadar menapis toksik.

Ia juga berperanan menghasilkan sebahagian hormon serta terlibat dalam proses pembentukan vitamin D untuk kekuatan tulang.

Dialisis malangnya tidak mengambil alih tugas ini
.

Siapa yang harus menjalaninya?

Mereka yang mengalami
penyakit buah pinggang kronik
 harus menjalani rawatan ini.

Kadangkala, ia mungkin dimulakan sebelum mengalami apa-apa simptom apabila ujian darah menunjukkan kadar toksik yang tinggi.

Penilaian menyeluruh perlu dilakukan untuk membuat keputusan bila harus dimulakan rawatan.

Perkara yang dilihat termasuk umur, keadaan buah pinggang, kesihatan secara am dan kesediaan untuk memberikan komitmen terhadap rawatan.

Meskipun dialisis mampu meningkatkan tahap kesihatan serta memanjangkan jangka hayat, ia memerlukan komitmen kos dan masa yang banyak.

Dua jenis – hemodialisis dan dialisis peritoneum

Kedua-duanya mempunyai tujuan dan prinsip yang sama.

Apa yang membezakan hanyalah
medium yang digunakan untuk menapis darah
.

Bagi
hemodialisis
, medium yang digunakan adalah sebuah mesin khas. Darah dicuci di luar badan. Ini lah yang biasa dilihat di pusat-pusat dialisis.

Manakala
 dialisis peritoneum
 pula menggunakan lapisan peritoneum di dalam abdomen. Melalui kaedah ini, darah dicuci di dalam badan dan boleh dijalani di rumah.

Setiap kaedah mempunyai kelebihan dan kekurangan masing-masing. Sila berbincang dengan doktor tentang pilihan yang terbaik untuk keadaan anda.

Berapa lama ia harus dijalani?

Kebiasaannya, satu sesi berlangsung selama 4 jam dan dilakukan sebanyak 3 kali seminggu.

Sampai bila seseorang itu perlu menjalaninya?

Kebiasaannya, apabila seseorang mula menjalani rawatan, beliau perlu meneruskannya seumur hidup melainkan buah pinggangnya diganti melalui
pemindahan organ.

Namun, ada juga kes di mana keadaan buah pinggangnya boleh kembali pulih seperti sebahagian
kes kegagalan buah pinggang
 akut.

Proses biasa untuk buah pinggang

Jadi anda sudah memahami apa itu dialisis, ia adalah rawatan untuk individu yang mengalami masalah buah pinggang.

Sekiranya anda mempunyai pertanyaan mengenai kaedah rawatan tersebut, disyorkan untuk bertanyakan dengan lebih lanjut kepada doktor yang merawat.


Haid Tidak Menentu Salah Satu Petanda PCOS, Jadi Bagaimana Cara Nak Kesan Jika Hamil?

PCOS adalah keadaan kesihatan yang boleh
mengganggu hormon
, kesuburan dan penampilan seseorang wanita. Justeru, pesakit yang inginkan zuriat mungkin sukar untuk mengesan kehamilan.

Menurut
Centers for Disease Control
 (CDC), sehingga 12% wanita di Amerika Syarikat mengalami kesukaran untuk hamil kerana masalah PCOS yang tidak dirawat.

Sebenarnya, jumlah ini mungkin lebih besar kerana hampir 50% wanita dengan sindrom ini tidak tahu mereka menghidapnya atau tidak didiagnosis dengan betul.

Justeru, bagi pesakit PCOS yang sedang bergelut untuk mendapatkan zuriat, apakah cara-cara yang boleh dilakukan untuk mengesan kehamilan?

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu PCOS?

Sindrom ovarium polikistik (PCOS) adalah gangguan hormon yang biasa berlaku pada wanita usia reproduktif.

Wanita dengan masalah PCOS mungkin mengalami haid yang jarang, berpanjangan dan tahap hormon lelaki (androgen) yang berlebihan.

Ovari akan menghasilkan banyak koleksi cecair (folikel) dan gagal melepaskan telur secara berkala.

Punca sebenar PCOS tidak diketahui. Diagnosis dan rawatan awal bersamaan dengan penurunan berat badan dapat mengurangkan risiko komplikasi jangka panjang seperti diabetes jenis 2 serta penyakit jantung.

Cara mengesan kehamilan bagi pesakit PCOS

Seperti yang diterangkan, antara gejala utama seseorang menghidapi PCOS, atau Sindrom Ovari Polikistik, adalah mempunyai kitaran haid yang tidak teratur.

Ini boleh menjadikan pesakit sukar untuk mengetahui sama ada mereka hamil atau tidak didatangi haid pada bulan tersebut.

Walaupun
ujian kehamilan
 yang positif daripada doktor adalah satu-satunya cara untuk memastikannya, namun terdapat beberapa tanda awal kehamilan yang boleh diperhatikan.

Selain itu, jika anda ingin hamil, ada langkah-langkah yang dapat dilakukan untuk membantu mengatur ovulasi, sekali gus meningkatkan peluang anda hamil.

#1 Mengenali tanda-tanda awal kehamilan

Perhatikan sama ada terdapat sebarang perubahan terhadap payudara anda.

Pembengkakan payudara
 boleh menjadi petunjuk awal hamil, jadi jika anda menyedari bahawa payudara berasa sakit atau coli lebih ketat daripada biasa, anda mungkin mengandung.

Ini cenderung terjadi dalam beberapa minggu pertama, kerana tubuh sedang menyesuaikan diri dengan hormon baru yang dihasilkan, dan biasanya hanya berlangsung sekitar 2 minggu.

Biasanya, perubahan payudara berlaku sebelum atau sekitar waktu yang anda biasanya didatangi haid.

#2 Masih berasa mengantuk dan penat walaupun telah rehat secukupnya

Sekiranya jadual rutin harian tidak berubah tetapi tiba-tiba anda semakin kerap tidur siang, ini mungkin merupakan petanda yang anda harapkan.

Rasa letih sepanjang masa boleh menjadi tanda awal kehamilan, walaupun selepas mendapat tidur yang mencukupi sekitar 7 atau 8 jam.

Perkara ini berlaku kerana badan anda meningkatkan pengeluaran progesteron ketika hamil, dan tahap hormon ini yang tinggi boleh menyebabkan rasa mengantuk lebih daripada kebiasaan.

#3 Perhatikan tanda-tanda loya atau mengelak sesetengah makanan tanpa sebab

Sekiranya anda sering berasa mual atau mengelak untuk makan sesetengah makanan tanpa sebab yang jelas, ini mungkin petanda mengandung.

Ramai wanita
mengalami mual
 pada suatu ketika sepanjang kehamilan peringkat awal.

Perasaan mual atau lebih dikenali sebagai
morning sickness
yang disebabkan kehamilan dapat terjadi pada bila-bila masa sepanjang hari, dan cenderung untuk pulih pada trimester kedua.

Pun begitu, sesetengah wanita juga ada yang tidak mengalami masalah ini, jadi tidak mual bukan bermaksud anda tidak hamil ya.

#4 Perhatikan seberapa kerap anda berulang alik ke tandas

Antara petanda lain untuk mengesan kehamilan adalah dengan perubahan dalam kekerapan anda berulang alik ke tandas.

Sekiranya anda kerap ke tandas untuk membuang air kecil, cuba kira kitaran menstruasi dan lakukan ujian kehamilan selepas tarikh tersebut.

#5 Berlaku sedikit pendarahan

Sekiranya hamil, anda mungkin mengalami pendarahan implantasi, iaitu pendarahan atau keputihan berwarna coklat yang terjadi sekitar waktu kedatangan haid.

Walau bagaimanapun, pendarahannya adalah lebih ringan berbanding haid anda, dan mungkin berterusan selama beberapa minggu.

Pendarahan implantasi boleh menjadi petunjuk yang baik bahawa anda harus menjalani ujian kehamilan.

Tetapi sekiranya pendarahan yang dialami teruk disertai dengan rasa sakit pada bahagian perut, lakukan pemeriksaan segera!

#6 Periksa suhu badan anda

Cara lain untuk mengesan kehamilan adalah dengan
memeriksa suhu badan
, ini kerana perubahan suhu dalam badan juga boleh menjadi petanda kehamilan.

Biasanya, suhu badan anda akan turun tepat ketika haid akan bermula, tetapi jika suhu anda tetap tinggi setelah bermulanya menstruasi, maka ini dapat menunjukkan tanda-tanda kehamilan.

#7 Perhatikan masalah sakit belakang atau kekembungan perut

Walaupun sakit belakang dan kembung perut juga merupakan tanda-tanda awal menstruasi, namun dalam beberapa keadaan ia juga dapat menjadi petanda kehamilan.

Laporkan gejala ini kepada pakar sakit puan anda bersama dengan gejala-gejala lain yang telah berlaku.

#8 Lakukan ujian kehamilan di rumah jika anda mengesyaki sedang hamil

Ujian kehamilan di rumah adalah cara yang paling berkesan untuk dilakukan sekiranya haid yang dijangkakan tidak berlaku.

Walau bagaimanapun, jika anda mengalami haid yang tidak teratur kerana PCOS, lakukan ujian kehamilan ketika anda mula mengalami gejala-gejala di atas.

Sekiranya anda mendapat keputusan yang negatif, tunggu kira-kira 2 minggu, kemudian lakukan ujian tersebut sekali lagi.


Anak Muda, Jangan Main 'Game' Di Telefon Terlalu Lama, Ada Risiko Terkena Sindrom Ini!

Jika waktu dahulu kita perlu memiliki satu set konsol permainan video,
kini ia boleh dimainkan melalui peranti telefon pintar sahaja
. Pernahkah anda terfikir apakah kesan permainan video pada tubuh badan?

Jom sama-sama kita semua ikuti artikel ini untuk tahu tentangnya dengan lebih lanjut.

Lambakan permainan video pada masa kini

Lagi-lagi dengan kewujudan gajet, trend bermain
video games
di telefon pintar sekarang sangat popular terutamanya dalam kalangan golongan remaja.

Namun, tahukah anda bahawa terdapat beberapa kesan permainan video yang negatif? Bukan sahaja mental akan terganggu, fizikal juga terjejas!

Permainan video kini sudah tidak perlu dibeli dengan harga yang mahal sebaliknya hanya boleh dimuat turun menggunakan internet sahaja.

Inilah punca aplikasi seperti
Mobile Legends (ML), Call Of Duty (LOL) dan Player Unknown Battleground (PUBG)
 kian bermaharajalela.

Dalam erti kata yang lebih mudah, bermain
video games
menggunakan telefon pintar sekarang sudah menjadi trend kehidupan masa kini.

Sebenarnya, penciptaan aplikasi sebegini bukanlah satu kesalahan atau kesilapan kerana ia direka khas untuk menjadi hobi mengisi masa lapang.

Pun begitu, ketagihannya akan mendatangkan pelbagai kesan negatif terhadap mental dan fizikal jika tidak dibendung dengan kadar segera.

Kesan permainan video terhadap mental

Di Rusia, ada satu kes yang melibatkan seorang remaja lelaki bertindak membunuh seorang wanita semata-mata kerana mahu merasai sendiri pengalaman membunuh di dunia nyata.

Ini semua ekoran pengaruh daripada permainan video yang mempunyai unsur ganas.

Remaja yang berusia 15 tahun itu bertindak menikam mangsa yang berusia 21 tahun, sebaik sahaja mangsa mengeluarkan wang daripada mesin pengeluaran wang automatik (ATM) di Moscow.

Akibatnya, wanita yang tidak bersalah itu telah disahkan maut di tempat kejadian.

Pun begitu,
 adalah tidak adil untuk mengatakan bahawa video games ini adalah puncanya
!

Ya, ia memang permainan yang ganas dan mungkin akan mendorong seseorang itu menjadi agresif namun perlakuan jenayah kejam seperti ini adalah pilihan individu itu sendiri.

Kesan permainan video terhadap fizikal

Selain mendorong kesihatan mental menjadi terjejas, kesan permainan video yang lain adalah turut melibatkan tubuh badan pemainnya.

Sebagai contoh,
jika terlalu lama menghadap skrin bermain video games ini
, waktu tidur atau waktu rehat kalian sudah pasti akan terganggu.

Begitu juga dengan tahap kesihatan mata yang melihat dan telinga yang mendengar skrin yang boleh terjejas akibat bermain terlalu lama.

Selain mata dan telinga, tangan serta jari yang banyak bergerak tatkala bermain juga boleh mengalami kerosakan bersifat sementara.

Kerosakan yang dimaksudkan ini mungkin akan hadir melalui sejenis sindrom yang berbahaya!

Permainan video boleh jadi punca Sindrom De
Quervain
?

Menurut Dr Zubaidi Hj Ahmad, kesan permainan video jika dimainkan terlalu lama boleh mengakibatkan Sindrom De Quervain.

Untuk pengetahuan anda, sindrom ini akan menyebabkan rasa sakit dan tidak selesa pada kawasan pergelangan tangan dan bawah ibu jari.

Ya, ia adalah kondisi yang
 lebih kurang sama seperti sindrom carpal tunnel
 kerana kedua-duanya akan melibatkan kawasan yang sama.

Persoalannya, apa penjelasan di sebalik kepercayaan bermain
video games
boleh mengakibatkan kondisi ini?

Apa punca ia berlaku?

Ini kerana tangan dan jari kita akan bergerak dengan lama serta laju tatkala
memegang dan memicit skrin sebuah telefon pintar
.

Pergerakan ini sebenarnya akan melibatkan tendon dan jika ia digunakan secara berlebihan maka kebengkakan tendon akan berlaku.

Kebengkakan yang ditandai oleh rasa sakit ketika memegang atau memicit sesuatu termasuk telefon pintar adalah gejala sindrom ini.

Lebih membimbangkan, kondisi ini boleh menjadi lebih teruk dan merebak ke seluruh kawasan tangan sekiranya tidak dirawat dengan kadar segera.

Apa cara untuk merawat?

Perkara paling utama perlu dilakukan penderita adalah dengan berjumpa doktor untuk melakukan diagnosis terlebih dahulu.

Selepas disahkan, anda mungkin akan diberikan ubat tahan sakit di samping disarankan untuk menekapkan ais pada kawasan yang terjejas.

Sekiranya kesakitan tersebut masih tidak kebah, doktor mungkin akan menyuntik steroid pada tangan untuk menyurutkan kebengkakan.

Kaedah pengurutan atau pembedahan juga boleh dilakukan untuk menyelesaikan masalah ini setelah mendapat nasihat pakar.

Dalam pada itu, adalah diingatkan kepada kalian yang belum, sedang atau telah mengalami sindrom ini untuk
mengurangkan masa di hadapan skrin bermain permainan video
.

Sebaik-baiknya, isilah masa lapang kalian dengan aktiviti lebih berfaedah bersama teman seperti bersenam atau bersukan bukan?


Bagaimana Meningkatkan Harga Diri

Ramai individu keliru mengenai apa yang diperlukan untuk mempunyai harga diri. Ada yang merasakan ia adalah berkaitan dengan cara keterampilan anda, atau bagaimana anda menjadi popular dalam kalangan rakan-rakan anda. Ada juga yang berpendapat memiliki bentuk tubuh yang menarik membantu anda memperolehi harga diri. Walau bagaimanapun, harga diri bermakna adalah bermakna menghargai diri sendiri untuk siapa anda sebenarnya.

Individu yang mempunyai harga diri akan menghargai nilai diri mereka sendiri. Mereka akan merasakan sesuatu yang baik tentang diri dan membawa harga diri bersama kebolehan dan pencapaian diri. Mereka juga mengetahui bahawa sebarang kesilapan yang dilakukan tidak menjejaskan kehidupan atau imej diri kerana tiada apa yang sempurna dalam dunia ini. Jadi, persoalannya “Bagaimana saya dapat meningkatkan harga diri?”

Berikut adalah beberapa petua berguna untuk membantu anda:

Matlamat realistik

Ia membantu menghindari pemikiran negatif tentang diri yang akan menyebabkan timbulnya harga diri yang negatif dalam diri. Apabila kita meletakkan matlamat realistik dalam kehidupan, kita akan berhenti menyeksa diri untuk mencapai sesuatu matlamat yang sukar untuk dicapai.

Ketepikan kesempurnaan

Kesempurnaan adalah sesuatu yang terlalu sukar untuk dicapai oleh sesiapa pun. Sejujurnya, kita takkan pernah dapat menjadi sempurna; tiada bentuk tubuh yang sempurna, tiada kehidupan yang sempurna, tiada perhubungan yang sempurna, tiada anak yang sempurna, atau tiada rumah yang sempurna. Kita dahaga kesempurnaan kerana kita melihat terlalu banyak kesempurnaan yang ditayangkan di media massa. Sedangkan tiada kesempurnaan yang wujud, ia hanyalah idea ciptaan masyarakat.

Sebaliknya, terima dan peganglah segala pencapaian yang berjaya dicapai, dan mengakuinya ia berdasarkan kebolehan anda sendiri.

Ia adalah sama penting seperti menerima kesilapan yang telah anda lakukan dalam kehidupan. Ia tidak bermakna anda adalah individu yang tidak baik; ia adalah bermakna anda melakukan kesilapan sama seperti individu lain. Kesilapan adalah satu peluang untuk belajar dan berubah.

Terokai diri

Ia bukan hanya bermaksud untuk mengetahui kelemahan dan kelebihan diri anda, tetapi ia bermakna untuk membuka diri anda kepada peluang baru, kehidupan baru, gaya hidup baru, pemikiran baru atau mungkin sekadar mencuba sesuatu yang baru.

Bersedia untuk mengubah imej diri

Harga diri adalah sesuatu yang sia-sia jika ia hanyalah berdasarkan imej diri anda yang lama yang tidak lagi wujud. Sebagai contoh, ‘Saya pernah menjadi pakar untuk banyak perkara yang saya sudah tidak ketahui lagi’, ‘Saya boleh bermain piano dengan baik suatu ketika dulu’, ‘Saya ingatkan saya seorang yang bijak, sehinggalah saya sedar banyak perkara lagi yang saya tidak ketahui’.

Tetapi semua itu bukanlah satu masalah. Anda hanya perlu menyesuaikan diri dengan kepercayaan dan kekuatan diri. Teruskan untuk memperbaiki imej diri dan harga diri dengan segala kelebihan dan kemahiran yang anda miliki sekarang.

Berhenti membandingkan diri

Tidak ada apa yang lebih menyakiti harga diri anda berbanding perbandingan diri yang tidak setara. Sukar untuk mengetahui bahawa satu-satu individu yang anda harus bersaing adalah diri anda sendiri. Membandingkan diri dengan individu lain adalah tidak seimbang dan tidak wajar kerana anda tidak mengenali diri individu lain seperti anda mengenali diri anda.

Menukar dan meningkatkan harga diri memerlukan masa, ia pastinya ada kesilapan dan pembetulan yang berlaku. Ia memerlukan kesabaran. Galakkan diri untuk menjadi lebih realistik terhadap diri sendiri dan anda pasti akan menemukan hasil yang sangat mengejutkan.

Hello Health Group
 tidak memberikan nasihat, diagnosis atau rawatan perubatan.


Eh, Keputihan Warna HITAM Pada Faraj! Adakah Ini Tanda Bahaya?

Keluar lendir atau cecair faraj adalah normal selagi ia tidak mendatangkan bau kurang menyenangkan. Tetapi kalau keputihan warna hitam yang anda alami, adakah ia berbahaya?

Untuk mendapatkan lebih banyak info tentang Kesihatan Wanita, sila dapatkannya
di sini.

Keputihan warna hitam, adakah ia membimbangkan?

Melihat cecair faraj berwarna hitam mungkin mendatangkan kerisauan tetapi ia bukanlah perkara pelik terutamanya pada tempoh
kitaran haid
.

Berikut antara keadaan yang boleh menyebabkan
keputihan warna hitam kecoklatan
:

1. Tanda bermula atau berakhir haid

Aliran haid mungkin perlahan pada awal dan akhir tempoh haid.

Apabila darah mengambil lebih masa untuk keluar daripada rahim, ia akan teroksida dan menyebabkan warnanya menjadi coklat gelap atau hitam. Malah ia mungkin seakan serbuk kopi.

Jika terdapat tompokan hitam sebelum
pendarahan haid bermula
, ia mungkin darah tersisa daripada haid terdahulu kerana faraj sedang membersihkan diri.

2. Objek tersekat atau tertinggal, punca keputihan warna hitam

Cecair faraj hitam ini mungkin petanda terdapat benda asing tersekat di dalamnya. Ia boleh berlaku jika anda terlupa mengeluarkan tampon, kondom atau
alatan seks
.

Lama-kelamaan, objek tersebut boleh mengganggu lapisan faraj dan menyebabkan jangkitan. Anda juga mungkin akan mengalami gejala lain seperti:

Faraj berbau hanyir

Rasa gatal sekitar dan dalam faraj

Bengkak atau ruam sekitar faraj

Kesukaran untuk kencing

Demam

Jika benar terdapat objek tersekat, lakukan pemeriksaan doktor. Ini kerana dalam kes jarang berlaku, anda mungkin mengalami
sindrom kejutan toksik
 – jangkitan berpotensi membawa maut.

3. Keputihan warna hitam akibat penyakit radang pelvis (PID) atau jangkitan lain

Penyakit kelamin (STD)
 seperti klamidia atau gonorrhea, boleh menyebabkan pendarahan dan lendir faraj abnormal.

Lendir yang banyak dalam pelbagai warna bersama bau busuk adalah antara gejala lain jangkitan ini, termasuk:

Pendarahan semasa atau selepas hubungan seks

Kencing yang menyakitkan

Sakit pada bahagian pelvis

Faraj gatal

Tompokan antara tempoh haid

Tanpa rawatan, STD tidak akan hilang dan boleh merebak ke organ pembiakan menyebabkan PID.

PID yang tidak dirawat pula boleh mengakibatkan komplikasi seperti sakit pelvis kronik dan
kemandulan.

4. Keputihan warna hitam kerana implantasi

Pendarahan awal kehamilan
 adalah perkara biasa dan dianggap sebagai pendarahan implantasi. Jika darah memerlukan masa untuk keluar daripada faraj, ia mungkin kelihatan hitam.

Walau bagaimanapun, jika pendarahan atau tompokan darah berkembang menjadi berat atau berlangsung untuk tempoh lama, lakukan pemeriksaan doktor.

5. Lochia

Darah selepas
melahirkan anak
 dikenali sebagai lochia atau darah nifas – bagi individu beragama Islam.

Ia berlangsung antara 4-6 minggu dan bermula dengan aliran merah yang banyak bersama gumpalan darah kecil dan akan semakin berkurangan dari hari ke hari.

Bermula hari ke-4 dan seterusnya, lochia akan berubah warna kepada merah jambu atau coklat. Ketika aliran semakin perlahan, ia mungkin bertukar kepada coklat gelap atau hitam.

Lama-kelamaan, warnanya akan berubah menjadi krim atau kekuningan sebelum berhenti sepenuhnya.

Jika anda mengalami aliran pekat bersama gumpalan darah yang besar atau bau yang kurang menyenangkan selepas seminggu bersalin, berjumpalah doktor segera.

Baca juga:

6. Keputihan warna hitam tanda keguguran

Lendir hitam boleh menjadi tanda keguguran yang tertinggal – ketika embrio berhenti berkembang tetapi tidak disingkirkan oleh tubuh selama 4 minggu atau lebih.

Kebanyakan wanita hanya menyedari keguguran terjadi apabila
melakukan pemeriksaan ultrabunyi
.

7. Darah tertinggal

Retained menses
 (hematocolpos) berlaku apabila darah haid disekat daripada meninggalkan rahim, serviks atau faraj menyebabkan terjadinya lendir hitam.

Keadaan ini boleh terjadi disebabkan masalah kongenital dengan
selaput dara,
 septum faraj atau dalam kes jarang berlaku, ketiadaan serviks – agenesis serviks.

Jika sekatan atau penyumbatan teruk, anda mungkin mengalami amenorea atau kekurangan darah haid. Komplikasi lain adalah rasa sakit, lekatan (
adhesions
) dan endometriosis.

8. Tanda barah serviks?

Dalam kes jarang berlaku, cecair faraj hitam ini boleh menjadi tanda
kanser serviks
.

Lendir yang keluar pada peringkat awal barah mungkin berwarna jernih, berair atau berbau. Ia juga boleh mengandungi darah yang lama-kelamaan akan bertukar warna coklat gelap atau hitam apabila disingkirkan tubuh.

Barah pada peringkat lebih tinggi, mungkin disertai dengan simptom seperti:

Kehilangan berat

Keletihan

Sakit pelvis

Kaki bengkak

Kesukaran untuk kencing atau berak

Cara rawatan untuk masalah cecair faraj hitam

Masalah keputihan warna hitam boleh menjadi sebahagian kitaran haid dan tidak memerlukan rawatan. Namun jika disertai gejala seperti demam, sakit atau berbau, berjumpalah dengan doktor.

Untuk merawat lendir hitam ini bergantung kepada puncanya, seperti:

Objek tersekat
 – perlu dikeluarkan doktor khususnya jika anda mengalami gejala cecair hitam, sakit atau demam

Jangkitan –
 seperti PID dirawat
dengan antibiotik

Keguguran
 – selalunya akan pulih sendiri. Jika tidak, anda mungkin perlu menjalani
prosedur cuci rahim
 (D&C)

Darah tertinggal –
mungkin memerlukan pembedahan untuk merawat punca yang menyebabkannya

Kanser serviks –
rawatan mungkin melibatkan pembedahan, radiasi, kemoterapi atau kombinasi rawatan

Jika terdapat sebarang keraguan mengenai lendir faraj yang dialami, berjumpalah dengan doktor untuk lebih kepastian.


Cari Penawar Tradisional Diabetes? Amalkan 7 Bahan Ini, Semuanya Ada Di Dapur!

Untuk pengetahuan anda, telah wujud beberapa penawar kencing manis tradisional yang wujud dan
mungkin boleh membantu anda mengawal kondisi tersebut
.

Meskipun ia tidak dijamin akan berkesan, adalah tidak salah untuk anda semua tahu perkara ini!

Penawar kencing manis tradisional

Mungkin anda boleh menggunakan penawar kencing manis tradisional yang berikut untuk mengawal glukosa dalam darah anda.

Pun begitu, anda diingatkan agar sentiasa berkomunikasi dan berkonsultasi dengan doktor untuk mendapatkan kepastian yang lebih nyata.

Berikut merupakan penawar tradisional kencing manis yang anda boleh gunakan:

#1. Peria katak

Peria katak mengandungi lektin
 yang mampu menurunkan kemampuan glukosa dalam darah yang bertindak balas dengan tisu utama dan menghilangkan selera makan individu.

Lektin ini adalah punca utama kepada perkembangan hipoglemik. Jadi, salah satu cara yang boleh diamalkan adalah dengan pengambilan jus berasaskan sayur ini.

Dalam pada itu, jus ini disarankan untuk diambil dengan mencampurkannya bersama bahan yang lain seperti epal hijau, cili benggala hijau, daun saderi atau timun.

Anda juga disarankan untuk mengambil jus ini setiap hari secara konsisten bagi mengawal kadar gula dalam darah sekali gus merawat diabetes secara semula jadi.

Cara penyediaannya adalah mudah sahaja iaitu potong halus peria katak dan campurkannya dengan bahan lain serta kisarkannya bersama air putih sehingga hancur.

Paling penting, jangan sesekali tambah gula di dalamnya kerana perbuatan itu boleh menghilangkan khasiat sayur tersebut di samping menambahkan kadar pengambilan gula.

Penawar kencing manis tradisional #2. Halia

Halia dikatakan berupaya membantu pesakit diabetes
 dalam mengawal kadar glisemik, menggalak penghasilan insulin serta mengelak masalah katarak pada mata.

Menurut pengkaji dari
University of Sydney
, Australia, didapati bahawa ekstrak halia buderim iaitu sejenis halia dari Australia yang diperkaya dengan gingerol mampu meningkatkan kadar glukosa dalam sel otot tanpa sebarang penggunaan insulin sekali gus mengawal paras gula menjadi normal.

Selain itu, didapati juga bahawa halia sebenarnya mampu membantu meningkatkan kepekaan insulin dan melindungi individu daripada penyakit kencing manis.

Menurut satu kajian, didapati bahawa 2 gram serbuk halia yang diambil pada setiap hari mampu menurunkan paras gula dalam darah sebanyak 12%.

Dalam pada itu, ia juga mampu meningkatkan kadar gula dalam tempoh jangka masa yang panjang seperti HbA1c atau hemoglobin glikasi lantas menyebabkan penurunan sebanyak 10% dalam tempoh 12 minggu.

Menurut banyak kajian, halia adalah amat berguna dalam menjadi sumber antidiabetes dan boleh dijadikan penawar kencing manis secara tradisional.

#3. Bunga cengkih

Bunga cengkih mengandungi 30% daripada fenol antioksidan,
quercetin
 serta
antioxidants anthocyanin
.

Disebabkan itu, ia mempunyai sifat antiseptik yang menawarkan pelbagai faedah antiradang, analgesik serta untuk sistem penghadaman penderita diabetes.

Menurut sebuah kajian, rempah ini didapati dapat membantu mengawal paras gula, trigliserida serta paras kolesterol LDL dalam darah penderita diabetes.

#4. Bawang putih

Bawang putih
bukan sahaja terkenal dengan kebolehannya untuk merawat masalah kulit
 seperti panau atau jeragat.

Ia juga sangat dikenali dengan sifatnya yang mampu mengurangkan paras kolesterol tinggi dalam tubuh badan yang mana ia merupakan antara masalah utama penderita kencing manis.

Pengambilan sayur ini secara oral dapat menurunkan serum glukosa, kolesterol, trigliderida serta pelbagai lagi sebatian lain dalam tubuh badan penderita diabetes.

#5. Daun kari

Daun kari dikatakan dapat membantu menstabilkan tahap glukosa dalam darah serta memberi kesan kepada metabolisma karbohidrat.

Menurut kajian yang diterbitkan dalam Penyelidikan Pembangunan Jurnal Antarabangsa, daun kari didapati mengandungi fitokimia yang
 mampu membantu mengawal tahap gula dalam darah
 penderita kencing manis dengan mengurangkan paras gula dalam darah.

Selain itu, sifat antioksidannya juga mampu membantu pengeluaran sel pankreas dengan lebih aktif dikeluarkan sekali gus menjana lebih banyak insulin

#6. Kayu manis

Kayu manis adalah sejenis tumbuhan yang mampu mengawal paras glukosa dalam darah sekali gus menjadikannya sangat bagus untuk membantu melawan penyakit kencing manis.

Menurut beberapa kajian, pengambilannya mampu meningkatkan keupayaan insulin selain sifatnya yang antioksidan dapat membantu mencegah tanda dan gejala diabetes.

Penawar kencing manis tradisional #7. Halba

Halba dikatakan sangat bermanfaat
 sebagai penawar alternatif diabetes.

Pelbagai kajian telah dijalankan dan didapati bahawa halba mampu menurunkan paras glukosa dalam darah dengan memperlahankan proses pencernaan makanan serta melambatkan penyerapan karbohidrat dalam usus kecil.

Selain itu, terdapat lagi beberapa jenis herba tradisional yang dikatakan mampu menjadi penawar kencing manis secara tradisional seperti lidah buaya serta ginseng.

Kedua-dua bahan ini dikatakan dapat membantu menurunkan kadar glukosa dalam darah serta meningkatkan daya imunisasi penderita kencing manis.

Persoalannya, sejauh manakah keberkesanan penawar tradisional ini?

Hakikatnya, herba-herba yang dinyatakan tersebut memang tidak dinafikan khasiatnya, namun keberkesanannya juga adalah bergantung kepada cara dan tempoh pengambilannya.

Kita tidak boleh mengandaikan bahawa herba-herba ini adalah penawar diabetes yang mujarab.

Sebaliknya,
ia hanyalah ikhtiar yang mungkin boleh membantu anda
.
Sebaiknya, anda perlu dapatkan khidmat nasihat dan rawatan doktor untuk menyelesaikan sebarang kondisi kesihatan anda.


Bibir Kering, Berkerak & Berkuping Lepas Pakai Gincu Baru? Itu Tanda Dermatitis!

Bibir kering, berkeruping dan kemerahan? Ini petanda penyakit bibir ekzema, juga dikenali sebagai dermatitis bibir atau
eczematous cheilitis!

Simptom ini mungkin muncul di bibir dek kerana
 kecenderungan genetik terhadap ekzema
, atau akibat faktor luaran lain.

Kondisi ini boleh terbentuk kerana habit suka menjilat bibir atau penggunaan produk tertentu seperti gincu, yang menjejaskan kulit anda.

Untuk makluman, ekzema
merujuk kepada sekumpulan masalah kulit
 yang boleh menyebabkan ruam gatal, merekah, dan lepuh yang menyakitkan.

Dalam artikel ini, kita akan melihat penyebab, gejala, dan pilihan rawatan penyakit bibir ekzema. Teruskan pembacaan!

Jenis-jenis & gejala dermatitis bibir

Terdapat beberapa jenis ekzema di bibir yang boleh terbentuk, merangkumi:

Cheilitis kontak merengsa
 berlaku akibat kerengsaan luaran, seperti menjilat bibir, kosmetik, dan faktor persekitaran.

Cheilitis

kontak alergi
 adalah reaksi alergi terhadap produk bibir, material pergigian, ubat gigi, atau ubat tertentu.

Angular cheilitis

terbentuk dek kerana jangkitan kulat
, seperti kulat Candida, atau jangkitan bakteria. Seseorang individu berupaya memperoleh jangkitan kerana habit menjilat bibir, pemakaian gigi palsu, pendakap gigi, atau faktor lain yang menyebabkan air liur
terkumpul di sudut mulut
.
 Angular cheilitis
juga kerap berlaku dalam kalangan penghidap diabetes.

Simptom-simptom kondisi bibir
 ekzema juga boleh berlaku
 pada salah satu atau kedua bibir, serta berpotensi menjejaskan kulit di dalam dan sekitar mulut. Antara gejalanya merangkumi:

Kegatalan

Sensasi terbakar

Kesakitan

Keradangan

Ruam merah pada atau di sekitar bibir

Kekeringan

Kulit berpecah atau bersisik

Penyakit bibir ekzema, bagaimana boleh terbentuk?

Punca sebenar ekzema sehingga kini masih menjadi tanda tanya.

Namun, kondisi ini sering dikaitkan dengan perengsa, alergi, atau sejarah ekzema keluarga.

Dermatitis bibir juga boleh disebabkan oleh beberapa faktor lain seperti:

Asap

Debunga

Makan makanan tertentu

Sensitif terhadap suhu panas atau sejuk

Alami jangkitan pernafasan

Bersentuhan dengan haiwan

Faktor-faktor risiko

Anda mungkin menghadapi risiko ekzema pada bibir sekiranya kalian mempunyai:

Sejarah keluarga ekzema, alahan, dan asma

Tahap tekanan yang tinggi

Selesema atau
flu

Perubahan tahap hormon, biasanya pada wanita

Menggunakan produk baru seperti ubat gigi atau gincu

Mempunyai pekerjaan yang melibatkan kontak berterusan dengan bahan tertentu

Rawatan perubatan & remedi yang boleh dicuba!

Pilihan rawatan perubatan yang boleh dicuba untuk penyakit bibir ekzema termasuk opsyen-opsyen berikut:

Krim berubat,
termasuk kortikosteroid

Pelembap biasa

Pelembap bibir

Krim antikulat untuk
angular cheilitis

National Eczema Association
 mengesyorkan remedi yang merangkumi bahan-bahan semula jadi seperti berikut untuk
melegakan simptom ekzema
 secara umum.

Jika berminat untuk mencuba, pastikan bahan-bahan semula jadi yang diletakkan pada bibir menggunakan ramuan yang boleh dimakan seperti:

Minyak kelapa

Minyak biji bunga matahari

Vitamin D

Probiotik

Akupunktur

Acupressure

Hipnosis

Cuka epal

Cuka epal berisiko membuatkan kulit terbakar, jadi kalian harus menguji kepekaan kulit dengan mencubanya dalam jumlah kecil dahulu.

Dalam sesetengah kes, anda boleh menggunakan
 kombinasi remedi semula jadi
.

Namun, jalan yang terbaik adalah untuk selalu berbincang dengan doktor dan melakukan ujian
patch
 sebelum
menggunakan produk baharu
 untuk elak seberang kerengsaan kulit.

Walaupun rawatan ini mungkin berkesan untuk melegakan simptom ekzema, namun ini bukanlah 1 kaedah penyembuhan atau pencegahan.

Cara terbaik untuk mencegah penyakit bibir ini adalah dengan mengenal pasti sebarang perengsa dan pemicu, agar langkah pencegahan boleh diambil.

Anda boleh mengurangkan risiko mengalami dermatitis bibir dengan:

Elak asap rokok

Membasmi bakteria daripada kulit dengan mencuci tangan dan muka dengan kerap

Mendapatkan rawatan untuk masalah kesihatan yang sedia ada

Mengikuti cadangan
 doktor atau pakar dermatologi

Mengenal pasti alahan dan mengelakkan alergen, yang mungkin merangkumi kosmetik atau makanan tertentu

Melakukan
patch test
 sebelum menggunakan produk topikal baharu

Beralih ke
produk semula jadi
 yang mengandungi lebih sedikit bahan kimia dan wangian tiruan

Bolehkah dermatitis bibir dicegah?

Dengan melakukan
perubahan gaya hidup yang lebih sihat
, penyakit bibir ekzema tidak mustahil dapat dicegah!

Cuba kurangkan tekanan:
 Tekanan atau stres boleh meningkatkan tindak balas alahan badan. Aktiviti sperti meditasi, yoga, dan belajar teknik pernafasan mungkin dapat membantu anda menguruskan tekanan.

Melembapkan bibir anda dengan kerap:
 Gunakan krim kulit pada waktu pagi dan malam. Simpan pelembap bibir di dalam beg agar mudah diakses. Peringatan, elak daripada menjilat bibir anda.

Elakkan
cuaca yang melampau
:
 Jauhkan diri daripada suhu sejuk dan panas melampau. Berpeluh juga berupaya memicu kerengsaan.

Elak makanan atau produk yang mengandungi alergen:
 Sentiasa rajinkan diri untuk membaca label pada produk atau makanan yang ingin dibeli.


Selain Perut, Berat Juga Bertambah Pada 4 Bahagian Ini Semasa Hamil, Jom Bongkar!

Kenaikan berat badan ibu hamil antara perkara yang membimbangkan semasa berbadan dua. Namun berat naik ketika hamil ini bukan hanya di perut, tetapi turut melibatkan bahagian tubuh lain.

Ingin tahu di mana? Teruskan membaca perkongsian artikel ini.

Untuk mendapatkan lebih banyak info tentang Kehamilan, sila dapatkannya
di sini
.

Kenaikan berat badan ibu hamil

Pertambahan berat badan
kehamilan yang sihat
 adalah antara 5.4 hingga 15.8 kilogram. Ia lebih bergantung kepada berat sebelum mengandung.

Berat naik ketika hamil tidak boleh dipandang remeh terutamanya bagi wanita obes atau kurang berat badan, kerana
indeks BMI
 boleh meletakkan mereka dalam kategori berisiko tinggi.

Ini kerana terdapat bukti menunjukkan obesiti boleh membawa kepada komplikasi semas
a mengandung
, bersalin dan tempoh selepas bersalin. Kenyataannya, obesiti tidak baik untuk kesihatan – sama ada anda sedang hamil atau tidak.

Manakala
kehilangan berat semasa hamil
 sehingga menyebabkan kurang berat badan merupakan masalah yang perlu diberikan perhatian.

Berat naik ketika hamil di bahagian tubuh ini

Apabila berbicara mengenai kenaikan berat badan ibu hamil, perkara paling penting sekali adalah untuk memastikan
bayi dalam kandungan
 membesar dengan sihat dan kesihatan ibu juga berada pada tahap yang baik.

Tetapi adakah anda tahu selain di perut, berat juga akan meningkat pada 4 bahagian tubuh ini, iaitu:

Bahagian punggung

Pinggul dan punggung adalah tempat nombor satu sebahagian besar lemak pada wanita disimpan.

Setiap kali terdapat penambahan berat badan, ia cenderung untuk terus pergi ke pinggul – sama juga keadaannya jika berlaku pertambahan berat badan
semasa mengandung.

Wanita hamil bukan sahaja membesarkan bayi di dalam rahim, tetapi dalam masa sama sedang menyediakan badan untuk menjadi ibu.

Ia memerlukan banyak tenaga fizikal untuk menyusu dan mengasuh si kecil sehingga mereka boleh berdikari.

Sebagai persediaan, tubuh ibu mempunyai tempat penyimpanan tenaga sekiranya berlaku perkara tidak diingini seperti kebuluran untuk mengutamakan
keperluan bayi
.

Berat naik ketika hamil #Bahagian muka

Pada akhir kehamilan, anda mungkin akan terkejut melihat wajah yang membulat, hidung lebih besar dan sebagainya.

Selalunya ini adalah pengekalan air
disebabkan perubahan hormon
 – dikenali sebagai edema. Ia membuatkan anda berasa lebih berat dan lebih kenyang, justeru berat bertambah disebabkan cecair tambahan dalam sel.

Pun begitu, edema juga boleh menjadi keadaan yang lebih serius. Edema boleh dikenal pasti dengan menekan kulit selama beberapa saat menggunakan ibu jari atau jari.

Sekiranya selepas jari diangkat dan tekanan masih tidak hilang, lakukan pemeriksaan doktor segera. Ini terutamanya jika ia berlaku pada bahagian tubuh lain.

Bahagian kaki turut terkesan jika berat naik ketika hamil

Kaki biasanya menjadi salah satu tempat pengekangan air berlaku.

Peredaran darah di kaki mungkin agak perlahan disebabkan oleh peningkatan berat sekitar bahagian pelvis.

Edema adalah cecair yang terkumpul dan graviti yang ada bermakna cecair tambahan cenderung bergerak ke bahagian tubuh paling rendah.

Walaupun anda mungkin pernah mendengar penyelesaian untuk perkara ini adalah dengan meletakkan kaki di atas kerusi, pastikan ia dilakukan dengan cara yang betul.

Ini kerana duduk di atas sofa dengan kaki ke atas boleh membuatkan anda bersandar ke belakang – bermaksud bayi mungkin berada dalam kedudukan yang kurang ideal dalam rahim untuk
proses kelahiran
.

Edema adalah perkara biasa dan normal semasa
berbadan dua
, namun ia boleh menjadi masalah kehamilan yang teruk
dipanggil preeklampsia
 – berisiko membawa kesan serius kepada ibu dan bayi jika tidak dirawat.

Berjumpalah doktor jika edema muncul bersama gejala lain seperti
sakit kepala
, penglihatan kabur dan sakit dada.

Berat naik ketika hamil pada bahagian lengan

Sekiranya tubuh anda cenderung menyimpan lemak di lengan, maka secara semula jadi
penambahan berat badan semasa mengandung
 juga akan memberi impak pada bahagian ini.

Malah jika anda makan dengan seimbang dan bersenam, peningkatan sedikit berat mungkin berlaku di bahagian lengan.

Mustahil badan semakin membulat dan lengan kekal langsing, bukan? Lemak secara amnya akan diagihkan sama rata di seluruh tubuh, tetapi semasa hamil, deposit meningkat pada bahagian tertentu badan.

Baca juga:

Penting untuk mengekalkan berat seimbang

Berat naik ketika hamil dengan ketara sepanjang
tempoh ibu mengandung
 tidak bermakna ia boleh dibiarkan tanpa ada usaha untuk mengawalnya. Ia adalah idea yang sangat baik untuk mengawal kenaikan berat badan ibu hamil.

Perhatikan apa yang anda makan, pilih makanan seimbang dan bernutrisi serta
bersenam semasa mengandung
 dapat memastikan berat badan naik secara terkawal.

Terdapat pelbagai jenis senaman yang sesuai untuk dilakukan oleh mereka yang sedang hamil seperti berjalan pantas atau beryoga. Bahkan ia adalah cara yang sangat baik untuk mengawal berat badan semasa mengandung.

Mengawal pertambahan berat boleh menjadikan diri lebih sihat dan cergas untuk bersalin. Ia juga boleh
memendekkan tempoh bersalin
 anda.


Ibu, Jaga-jaga Dengan 11 Tanda Bahaya Selepas Bersalin Ini!

Melahirkan anak ke dunia dengan selamat adalah perkara yang paling menggembirakan. Walau bagaimanapun, terdapat kemungkinan berlaku masalah selepas bersalin kepada anda.

Ayuh kita lihat perkara yang perlu anda berikan perhatian.

Untuk mendapatkan lebih banyak info tentang Kehamilan, sila dapatkannya
di sini.

Simptom dan tanda masalah selepas bersalin yang perlu diketahui

Jika anda mengalami mana-mana keadaan berikut, segeralah berjumpa doktor:

1. Faraj bengkak/nanah

Keadaan ini boleh berlaku kepada
wanita yang bersalin secara normal
. Biasanya disebabkan oleh jangkitan kuman pada jahitan selepas beranak.

Elakkan memicit bisul pada faraj kerana ia akan memburukkan lagi jangkitan pada faraj. Selain itu, kurangkan bergerak dan
gunakan seluar dalam
 longgar supaya keadaan tidak menjadi lebih teruk.

Segera dapatkan nasihat doktor untuk rawatan yang betul.

Baca juga:

2. Jangkitan luka pembedahan, antara masalah selepas bersalin

Jika
bersalin secara caesarean
, anda perlu berwaspada tentang parut perut.

Sentiasa berunding dengan doktor selepas pembedahan dan maklumkan jika mengalami keadaan seperti:

Kesakitan yang teruk pada luka pembedahan

Parut pembedahan berdarah, bengkak atau keluar cecair

Perut kembung dan rasa kenyang

Demam

Ini kerana ia boleh menjadi petanda keradangan pada
luka pembedahan.

3. Keluar nanah dari faraj

Satu lagi tanda bahaya perlu anda perhatikan ialah nanah keluar dari faraj. Keadaan ini mungkin menunjukkan jangkitan pada perut atau peritonitis.

Jangkitan ini boleh berlaku sama ada selepas bersalin normal atau pembedahan cesarean.

Peritonitis adalah keadaan yang sangat berbahaya. Sekiranya tidak dirawat dengan segera, jangkitan boleh merebak ke buah pinggang, usus dan hati.

Masalah selepas bersalin #4. Pendarahan berlebihan

Dalam tempoh nifas atau pendarahan lochia
, anda akan mengeluarkan sejumlah darah seperti haid yang berlangsung sehingga 6 minggu atau 42 hari.

Namun, jika darah yang keluar terlalu banyak maka anda harus sedar tentang keadaan bahaya ini.

Segera dapatkan nasihat doktor jika pendarahan berlebihan disertai dengan gejala seperti:

Menggigil

Kulit pucat

Pening dan
sakit kepala

Jantung berdebar

Sakit teruk bahagian bawah abdomen

Bau busuk pada faraj

Keadaan ini boleh jadi petanda rahim membengkak atau terdapat sisa-sisa plasenta yang tertinggal di dalamnya.

5. Kerap berasa dahaga tetapi kurang kencing

Anda juga perlu berhati-hati jika sering berasa dahaga tetapi kurang membuang air kecil. Lebih-lebih lagi jika anda mengalami kesakitan dan
kesukaran kencing.

Segera dapatkan nasihat doktor jika anda mengalami ini kerana ia boleh menjadi tanda jangkitan.

6. Loya, muntah dan hilang selera makan

Pada
trimester pertama kehamilan
, keadaan ini mungkin semula jadi untuk dialami. Tetapi jika ia berlaku
selepas melahirkan anak
, anda perlu berhati-hati.

Loya, muntah dan hilang selera makan juga merupakan masalah lepas bersalin, seperti jangkitan pada rahim.

Masalah selepas bersalin #7. Tekanan darah tinggi (preeklampsia)

Selepas beranak, keadaan tubuh perlu dipantau secara berkala oleh doktor dan jururawat – seperti memeriksa suhu badan dan tekanan darah.

Ia untuk mengelakkan jangkitan dan preeklampsia. Walaupun jarang berlaku, keadaan ini boleh membawa maut.

Masalah preeklampsia
 adalah keadaan tekanan darah meningkat secara drastik selepas bersalin. Jika tidak dirawat dengan segera, ini boleh menyebabkan risiko strok, sawan dan juga kematian.

8. Sakit kepala atau migrain teruk, antara masalah selepas bersalin

Anda berisiko mengalami sakit kepala pada minggu pertama selepas bersalin. Ini biasanya berlaku disebabkan oleh
perubahan hormon,
 tekanan dan keletihan.

Walau bagaimanapun, berhati-hati jika anda mengalami sakit kepala atau migrain teruk kerana ia boleh menjadi tanda preeklampsia.

Segera dapatkan nasihat doktor jika sakit kepala disertai dengan gejala seperti:

Penglihatan kabur

Tekanan darah tinggi

Bengkak muka, tangan dan kaki

Peluh berlebihan

Pening dan muntah

9. Sesak nafas

Keadaan ini boleh berlaku jika terdapat penyumbatan pada saluran darah di paru-paru (
embolisme pulmonari
).

Ini disebabkan oleh
air ketuban
 yang masuk dalam saluran darah, dibawa ke paru-paru dan menyebabkan penyumbatan.

Keadaan biasanya berlaku sejurus selepas bersalin dan boleh berisiko untuk kematian.

10. Payudara bengkak

Payudara bengkak
 akan terasa sakit dan berat. Ini biasanya berlaku dari hari pertama selepas bersalin kerana peningkatan aliran darah dan pengeluaran susu.

Jika tidak
menyusukan bayi
 dengan segera, payudara yang bengkak akan menyebabkan demam dan mengurangkan
bekalan susu
 anda pada hari-hari berikutnya.

Berhati-hati jika bengkak ini disertai dengan rasa terbakar dan permukaan kulit menjadi merah –
tanda jangkitan pada payudara (mastitis)
.

11.
Baby blues

Selain fizikal, terdapat juga tanda bahaya psikologi selepas beranak kesan perubahan fizikal, hormon hingga aktiviti harian. Akibatnya, ibu berisiko mengalami
gangguan kemurungan
 dan
baby blues
.

Jika mengalami masalah selepas bersalin seperti
baby blues
, anda akan sukar mengawal emosi dan mudah menangis atau marah kerana perkara kecil. Dalam kes lebih teruk, ia boleh menyebabkan perkara seperti:

Sakit pada bahagian badan tertentu tanpa sebab

Mudah lupa

Hilang semangat untuk hidup

Mahu mencederakan diri sendiri atau bayi baru lahir

Sekiranya anda berada dalam situasi di atas atau mempunyai kebimbangan jika diri mengalami masalah lepas bersalin, berjumpalah dengan doktor untuk lebih kepastian.


Pencarum Insurans Medikal Yang Ingin Lakukan Pembedahan Plastik Kena Tahu Ini, Ada Syaratnya!

Jika anda hendak melakukan pembedahan plastik di Malaysia, adakah ia akan dibiayai oleh insurans perubatan yang telah anda carumkan sekian lamanya?

Persoalan sebegini tentu sahaja akan terlintas di fikiran pencarum insurans apabila terdetik hasrat untuk membuat pembedahan kosmetik yang kosnya agak mahal.

Mungkin secara umumnya, mana-mana insurans sudah pasti tidak akan membiayai segala kos pembedahan bersifat luaran ini namun mungkin juga wujud pengecualian.

Jom teruskan membaca artikel ini untuk tahu
apakah terdapat sebarang jenis pembedahan plastik
 di Malaysia yang mungkin akan dibiayai oleh insurans perubatan anda.

Kenapa anda kena ada insurans perubatan?

Sebenarnya, kalian tidak boleh tunggu sehingga sudah jatuh sakit dan perlukan bantuan perubatan untuk mencarum insurans kerana ketika itu anda sudah terlambat.

Sebaliknya, sila carum ketika anda masih lagi sihat agar mampu untuk bekerja dan membayar yuran bulanan dan tahunan yang dikehendaki oleh pihak insurans itu.

Lagipun,
tiada siapa yang mampu menjangka masa hadapan
 kerana kesihatan atau kesakitan itu boleh datang dan pergi begitu sahaja tanpa sebarang amaran.

Oleh itu, mencarumlah sekurang-kurangnya satu jenis insurans kesihatan agar aspek kewangan anda kekal terjamin apabila berlaku musibah terhadap diri sendiri.

Namun, ada juga individu yang ada insurans tapi tidak tahu kegunaannya sehingga menyangka ia boleh membiayai kos prosedur tertentu seperti pembedahan kosmetik.

Pembiayaan pembedahan biasa

Di negara kita, semua insurans kesihatan akan
membiayai segala kos perubatan dan pembedahan
 akibat penyakit-penyakit yang telah termaktub dalam syarat.

Pun begitu, mungkin juga terdapat beberapa pengecualian di dalam insuran kesihatan yang biasa (
major exclusion
) jika ia melibatkan penyakit yang kronik.

Namun anda tidak perlu risau kerana
wujud juga insurans perubatan penyakit kritikal
 yang akan membiayai penyakit-penyakit kronik yang biasa berlaku.

Antara jenis penyakit tersebut yang biasa berlaku dalam kalangan masyarakat kita adalah:

Penyakit organ jantung

Penyakit buah pinggang

Kehilangan upaya fizikal

Kehilangan upaya mental

Kanser

Strok

Koma

Dalam erti kata lain, kos perubatan dan pembedahan akan dibiayai oleh insurans kesihatan atau insurans penyakit kritikal namun dengan manfaat berbeza.

Persamaan di antara kedua-dua jenis insurans ini pula adalah ia mungkin tidak akan sesekali membiayai kos pembedahan kosmetik yang anda ingin buat.

Pembiayaan pembedahan plastik

Seperti mana yang telah kami nyatakan di atas tadi, kos pembedahan plastik di Malaysia tidak akan dibiayai oleh pihak insurans yang anda carumkan sekian lamanya.

Ini kerana pembedahan kosmetik hanya melibatkan pembetulan bersifat luaran (eksternal) dan tidak akan mendatangkan sebarang mudarat jika ia tidak dilakukan.

Selain pembedahan plastik di Malaysia yang biasanya
hanya akan melibatkan wajah, kulit dan rambut
, terdapat beberapa lagi jenis yang tidak dibiayai insurans:

Pembedahan khatan untuk alat sulit

Pembedahan berbentuk suntikan pada kulit

Rawatan mata untuk tujuan pembaikan penglihatan

Rawatan telinga untuk tujuan pembaikan pendengaran

Rawatan gigi seperti
braces
,
scalling
 dan
whitening

Pun begitu, ia bukanlah satu titik noktah yang menutup segala ruang atau peluang untuk anda mendapat tajaan bagi menjalani pembedahan kosmetik.

Untuk pengetahuan anda, mungkin wujud satu pengecualian yang akan membenarkan anda
dibiayai oleh insurans jika hendak melakukan pembedahan plastik
.

Ada pengecualian untuk perkara ini?

Meskipun jawapan mudah untuk soalan utama artikel ini adalah tidak, ia bukanlah bermakna anda
harus terus berputus asa terhadap pembedahan kosmetik
.

Sebenarnya, wujud beberapa kelonggaran di sini di mana insurans mungkin akan membiayai prosedur pembedahan plastik di Malaysia dengan syarat tertentu.

Syarat utama yang akan menyebabkan kelonggaran ini tercetus adalah jika anda hanya ingin melakukan prosedur pembedahan yang bersifat rekonstruktif.

Rekonstruktif di sini bermakna pembedahan tersebut tidak akan menukar/mencipta aspek luaran yang baharu namun mengembalikan ia pada yang lama.

Prosedur yang boleh dijadikan contoh

Bayangkan anda adalah
seorang pesakit kanser payudara tahap akhir
 yang dikehendaki menjalani prosedur mastektomi untuk membuang sel kanser itu.

Selepas berjaya membuang sel kanser, malangnya anda juga mungkin akan kehilangan rupa dan bentuk payudara sebagaimana seorang wanita yang asli.

Untuk memperbetulkannya, anda mungkin boleh melakukan pembedahan rekonstruktif payudara untuk membina kembali struktur payudara secara kosmetik.

Mungkin juga terdapat prosedur lain yang akan mencetuskan kelonggaran ini,
 sila berkomunikasi dengan syarikat atau ejen insurans anda
 untuk informasi lebih lanjut!


Setiap Hari Tonyoh Muka Dengan Skrub, Tahu Tak Ia Sebenarnya Boleh Merosakkan Kulit?

Menggunakan skrub merupakan rutin penjagaan muka yang berkesan untuk memastikan liang roma bersih daripada sel-sel kulit mati dan membantu kulit anda diganti dengan sel sihat. Bergantung kepada jenis kulit, anda mungkin boleh menggunakan skrub muka setiap selang sehari atau hanya sekali seminggu.

Pun begitu, penggunaan skrub muka berlebihan boleh menyebabkan
micro tear
 kepada kulit anda dan mendedahkannya kepada pencemaran persekitaran dan radiasi berbahaya daripada matahari.  Tanpa mengira berapa kerap anda menggunakan skrub muka, terdapat tanda-tanda penggunaan skrub muka berlebihan yang perlu anda ketahui.

Kemerahan dan kerengsaan

Kulit wajah anda mungkin sedikit merah sejurus selepas penggunaan skrub muka, tetapi jika wajah anda kekal merah berjam-jam bahkan sehingga keesokan harinya, ini mungkin bermakna anda perlu mengurangkan kekerapan penggunaan.

Jika kulit anda berasa gatal-gatal atau anda mengalami sensasi terbakar apabila menggunakan pengelupas kimia, ini menandakan bahawa lapisan penghadang kulit anda telah rosak disebabkan pengelupasan. Jika anda berasa sensasi kesemutan atau terbakar dengan produk penjagaan kulit yang lain, anda juga patut mengurangkan pengelupasan. Berasa sedikit pedih dengan asid adalah normal, tetapi jika anda berasa sakit, kurangkan penggunaan pengelupas.

Kulit kian kering dan mengelupas

Dengan jenis kulit kering, kombinasi dan kulit biasa, terlebih pengelupasan boleh menyebabkan kulit anda semakin kering dan bahkan mula mengelupas. Sekiranya anda mendapati bahawa anda mengalami tompok kering, sering menggunakan lebih banyak pelembap, atau mula mengalami kulit mengelupas di mana-mana bahagian muka anda, ini bererti anda perlu berehat daripada menggunakan produk pengelupasan. Dan jangan sesekali menggunakan skrub untuk menyingkirkan kulit mengelupas kerana anda akan memburukkan keadaan.

Peningkatan pengeluaran minyak

Bagi kulit berminyak dan kombinasi serta sesetengah kulit normal, perkara yang sebaliknya boleh berlaku. Kulit anda mungkin menghasilkan lebih banyak minyak daripada biasa. Ini adalah kerana pengelupasan mengeringkan dan melemahkan kulit anda, dan dengan itu kulit anda cuba mengimbanginya dengan menghasilkan minyak berlebihan untuk melindungi dan menghidratkannya semula.

Jerawat

Percaya atau tidak, terlebih pengelupasan sebenarnya merupakan antara sebab utama berlaku jerawat, atau mengapa jerawat sukar hilang. Walaupun pengelupasan secara sederhana adalah cara yang baik untuk mencegah jerawat melalui penyingkiran kotoran daripada liang roma, tetapi pengelupasan berlebihan boleh melemahkan lapisan penghadang kulit sehingga tidak lagi dapat melindunginya daripada bakteria dan jangkitan.

Kulit berkilat

Anda mungkin menganggap kulit berkilat sebagai tanda positif selepas pengelupasan. Sebaliknya, kulit yang kelihatan sihat berseri dan terhidrat tidak sama dengan kulit berkilat. Kulit berkilat selepas pengelupasan boleh bererti bahawa kulit anda dilucutkan tekstur semula jadinya. Tekstur kulit yang anjal dan kelihatan berseri sepatutnya hasil daripada penggunaan pelembap, esen dan bukannya kesan pengelupasan.

Sekiranya anda mula mendapati tanda-tanda tersebut, hentikan pengelupasan selama seminggu atau lebih untuk membiarkan kulit anda sembuh dan kekerapan penggunaan setelah kulit anda sembuh. Anda juga boleh menggunakan produk yang memberikan kelembapan kulit atau produk yang membantu menguatkan lapisan penghadang kulit. Selain itu, jangan lupa menggunakan penghadang matahari untuk megelakkan radiasi berbahaya.


WHO Perkenalkan Garis Panduan Baru Menguruskan Keadaan Kesihatan Fizikal Dalam Kalangan Penghidap Penyakit Mental Serius

Mereka yang menghidap gangguan keadaan kesihatan mental (depresi sederhana ke teruk, gangguan bipolar, skizofrenia dan gangguan psikotik lain) secara amnya mempunyai jangkaan hayat 10 hingga 20 tahun lebih rendah daripada orang awam. Kematian awal ini majoritinya disebabkan oleh keadaan kesihatan fizikal. Akses kepada khidmat penjagaan kesihatan komprehensif yang menawarkan pembudayaan kesihatan, ujian saringan, serta rawatan penyakit fizikal dan mental masih berada di luar capaian kebanyakan mereka yang menghidap penyakit mental serius. Bagi yang mendapat akses tersebut, penjagaan kesihatan yang diterima kerap kali berkualiti rendah dan masalah fizikal sering tidak mendapat perhatian sewajarnya.

Bagi mengatasi masalah ini, Pertubuhan Kesihatan Sedunia (WHO) buat pertama kali memperkenalkan garis panduan menguruskan keadaan kesihatan fizikal  dalam kalangan penghidap penyakit mental serius berdasarkan bukti dan kajian saintifik.

Garis panduan tersebut boleh dirujuk di
sini
.

Garis panduan merangkumi perubahan gaya hidup, sokongan psikososial dan ubat-ubatan

Garis panduan ini termasuk anjuran untuk merawat pesakit mental serius yang menghidap penyakit jantung, diabetes, HIV/AIDS, tuberkulosis, hepatitis C dan B, mereka yang mempunyai ketagihan merokok, penyalahgunaan alkohol dan dadah serta terlebih berat badan.

Ia berkait dengan perubahan gaya hidup seperti diet yang lebih sihat, meningkatkan aktiviti fizikal, dan berhenti merokok; sokongan psikososial; dan ubat-ubatan dengan mengambil kira tindak balas yang mungkin berlaku antara ubat yang dipreskrip untuk penyakit mental dan fizikal.

Menjadi rujukan staf kesihatan

Garis panduan ini dibuat dengan tujuan utama digunakan oleh staf kesihatan yang menyediakan khidmat kepada pesakit mental di semua peringkat (klinik biasa, hospital, dan klinik pakar). Ia juga mungkin berguna bagi penggubal dasar, pesakit mental, dan ahli keluarga.

Perubahan di peringkat individu, isu sistem kesihatan, dan konteks sosial

Garis panduan ini turut mencadangkan program untuk meningkatkan kesihatan penghidap penyakit mental serius dan memanjangkan kelangsungan hidup mereka melalui perubahan di peringkat penjagaan diri individu, sistem kesihatan, serta langkah yang boleh diambil di peringkat komuniti. Latihan bagi staf kesihatan, bekalan ubat yang sepatutnya, dan adaptasi sistem informasi kesihatan untuk mengumpul data mengenai kualiti servis perlu diperkasakan jika masih belum dijalankan secara menyeluruh dan efektif.

Di peringkat individu, faktor risiko yang menyumbang kepada penyakit fizikal (seperti merokok, pemakanan tidak sihat, dan kurang aktiviti fizikal) dan keadaan kesihatan fizikal perlu dikenal pasti dan dirawat.

Di peringkat sistem kesihatan, staf kesihatan penyakit mental perlu mempunyai kemampuan untuk memberikan nasihat dan merawat keadaan kesihatan fizikal pesakit. Doktor psikiatri pula harus mampu mengendalikan keperluan mereka yang menghidap penyakit mental serius.

Dalam konteks sosial yang lebih luas, strategi yang melibatkan komuniti yang lebih luas seperti sokongan rakan dan keluarga serta program menghapuskan stigma perlu diambil kira.

Bagi menilai impak dan keberkesanan garis panduan ini serta mengenal pasti ruang yang memerlukan penambahbaikan, WHO akan mengumpul maklum balas berkala daripada kementeria kesihatan seluruh negara.


Sinusitis Kronik

Definisi

Apa itu Sinusitis Kronik?

Sinusitis kronik ialah keadaan biasa dimana kaviti sekeliling laluan hidung (sinus) menjadi radang dan membengkak sekurang-kurangnya 12 minggu, walaupun sudah mencuba dengan rawatan.

Ia juga dikenali sebagai rhinosinusitis kronik, keadaan ini mengganggu penyaliran dan menyebabkan terjadinya mukus. Bernafas melalui hidung mungkin menjadi sukar. Kawasan disekitar mata dan muka anda mungkin berasa bengkak, dan anda mengalami kesakitan atau berasa pedih pada muka.

Sinusitis kronik terjadi disebabkan oleh jangkitan, dengan pertumbuhan kuman tersebut di dalam sinus (nasal polyp) atau septum hidung menjadi senget. Keadaan ini sering berlaku kepada orang dewasa pertengahan umur dan orang muda, tetapi ia juga boleh berlaku kepada kanak-kanak.

Apakah kebarangkalian Sinusitis Kronik?

Sinusitis kronik boleh terjadi kepada pesakit pada semua perigkat usia. Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Simptom-simptom

Apakah simptom-simptom Sinusitis Kronik?

Sekurang-kurangnya dua daripada empat tanda-tanda dan simptom utama sinusitis kronik perlu muncul bersama radang hidung untuk diagnos keadaan ini. Antaranya ialah:

Cecair pekat, berwarna yang keluar daripada hidung atau mengalir ke belakang tekak (pengaliran belakang hidung).

Hidung tersumbat, menyebabkan kesukaran bernafas melalui hidung.

Sakit, berasa pedih dan bengkak sekeliling mata, pipi, hidung atau dahi.

Kurang deria bau dan rasa dalam kalangan orang dewasa atau batuk pada kanak-kanak.

Tanda-tanda dan simptom lain ialah:

Sakit telinga

Saki pada rahang dan gigi atas

Batuk yang menjadi semakin teruk pada waktu malam.

Sakit tekak

Mulut berbau (halitosis)

Letih atau mudah berasa jengkel

Loya

Sinusitis kronik dan akut mempunyai tanda dan simptom yang sama, tetapi sinusitis akut ialah jangkitan sinus sementara dan biasanya bersama selsema. Tanda dan simptom sinusitis kronik lebih lama dan selalunya menyebabkan keletihan. Demam bukanlah tanda yang lazim bagi sinusitis kronik, tetapi anda mungkin mengalaminya bersama sinusitis akut.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda perlu menghubungi doktor anda sekiranya anda mengalami perkara berikut:

Anda mengalami sinusitis berulang kali, dan  tidak pulih dengan rawatan.

Anda mengalami simptom sinusitis melebihi daripada tujuh hari.

Simptom anda tidak pulih selepas berjumpa doktor.

Berjumpa dengan doktor anda dengan segera jika anda mengalami tanda berikut dimana ia mungkin merupakan tanda jangkitan serius:

Demam panas

Bengkak dan merah disekeliling mata

Sakit kepala yang teruk

Kekeliruan

Penglihatan menjadi dua atau perubahan penglihatan yang lain.

Kekakuan leher

Punca

Apakah Punca Sinusitis Kronik?

Punca lazim sinusitis kronik ialah:

Polyp hidung. Pertumbuhan tisu ini boleh menghalang laluan hidung atau sinus.

Septum hidung bengkok. Septum yang senget-dinding antara lubang hidung-mungkin menjadi sempit atau menghalang laluan sinus.

Keadaan kesihatan lain. Komplikasi cystic fibrosis, reflux perut dan esofagus atau HIV dan penyakit berkaitan sistem imuniti yang lain juga boleh menyebabkan laluan hidung terhalang.

Jangkitan saluran pernafasan. Jangkitan pada saluran ini- selalunya disebabkan oleh selsema- boleh menyebabkan radang dan menebalkan lapisan sinus dan menghalang pengaliran mukus. Jangkitan ini boleh disebabkan oleh virus, bakteria atau fungi.

Alahan seperti demam alergi,radang yang berlaku bersama alahan boleh menghalang laluan sinus.

Faktor-faktor Risiko

Apakah yang meningkatkan risiko saya kepada Sinusitis Kronik?

Terdapat banyak faktor risiko sinusitis kronik, antaranya ialah:

Kecacatan pada laluan sinus, seperti septum hidung bengkok atau nasal polyp

Asthma, yang berhubung dengan sinusitis kronik

Sensitif dengan aspirin yang menyebabkan simptom-simptom pernafasan

Penyakit sistem imuniti seperti HIV/AIDS atau cystic fibrosis

Demam alergi atau keadaan alahan yang lain yang menjejaskan sinus anda

Kerap terdedah kepada bahan pencemaran seperti asap rokok

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Sinusitis Kronik didiagnosis?

Doktor anda akan memeriksa untuk kesakitan pada hidung dan muka dan melihat ke dalam hidung anda.

Metod lain untuk diagnos sinusitis kronik ialah:

Endoskopi hidung. Tiub nipis, felksibel (endoskopi) bersama cahaya fiber optik dimasukkan melalui hidung untuk doktor melihat ke dalam sinus anda. Ia juga dikenali sebagai rhinoskopi.

Kajian imbasan. Gambaran ini diambil menggunakan imbasan CT atau MRI menunjukkan secara teliti tentang sinus dan bahagian hidung anda. Ini mungkin menunjukkan dengan tepat radang dalaman atau penghalang fizikal yang sukar untuk dikesan menggunakan endoskopi.

Kultur hidung dan sinus. Kultur ini secara amnya tidak boleh memberi diagnosis sinusitis kronik. Tetapi apabila keadaan ini gagal memberi respon kepada rawatan atau menjadi semakin teruk, kultur tisu mungkin membantu mengesan punca seperti bakteria atau fungi.

Ujian alahan. Jika doktor anda mengesyaki keadaan ini adalah disebabkan galakan daripada alergi, dia akan mencadangkan ujian alahn kulit. Ujian kulit ini selamat dan cepat sera membantu mengesan dengan tepat allergen yang menyebabkan berlakunya alahan tersebut.

Bagaimana pesakit Sinusitis Kronik dirawat?

Matlamat rawatan sinusitis kronik ialah:

Mengurangkan radang sinus

Mengekalkan pengaliran laluan hidung

Menghapuskan punca

Mengurangkan kekerapan sinusitis

Rawatan untuk meredakan simptom ialah:

Pengairan hidung saline, dengan spray atau larutan hidung, mengurangkan pengaliran dan membuang kotoran dan bahan alahan.

Kortikosteroid hidung. Spray hidung ini membantu menghalang dan merawat keradangan. Contohnya ialah fluticasone (Flonase, Veramyst), triamcinolone (Nasacort 24), budesonide (Rhinocort), mometasone (Nasonex) dan beclomethasone (Beconase AQ, Qnasl, dan lain-lain). Jika spray ini tidak berkesan, doktor anda mungkin mencadangkan untuk anda membilas menggunakan larutan saline yang dicampur dengan beberapa titisan budesonide (Pulmicort Respules) atau menggunakan mist larutan hidung.

Kortikosteroid secara oral atau suntikan. Ubat ini digunakan untuk melegakan keradangan akibat sinusitis kronik, terutamanya jika anda juga mengalami nasal polyp. Kortikosteroid oral boleh menyebabkan kesan sampingan serius jika digunakan dalam tempoh yang panjang, jadi, ia hanya digunakan untuk merawat simptom teruk sahaja.

Rawatan mengurangkan kesan aspirin, jika anda mengalami tindakbalas kepada aspirin yang menyebabkan sinusitis. Dibawah pemerhatian perubatan, anda diberi dos besar aspirin secara berperingkat untuk meningkatkan toleransi pada ubat tersebut.

Antibiotik kadang kala diperlukan untuk merawat sinusitis sekiranya anda mempunyai jangkitan bakteria.  Jika doktor anda tidak dapat mengesan punca jangkitan, mereka akan mencadangkan antibiotik, kadang kala bersama ubat-ubatan lain.

Jika alahan menjadi punca sinusitis anda, suntikan alergi (immunotherapy) membantu mengurangkan tindakbalas badan kepada bahan alergi khusus mungkin memperbaiki keadaan.

Dalam kes penyakit terhalang daripada rawatan atau ubat-ubatan, pembedahan sinus endoskopi mungkin menjadi pilihan. Untuk prosedur ini, doktor menggunakan tiub yang nipis, fleksibel bersama lampu (endoskopi) untuk memantau laluan sinus anda. Bergantung kepada sumber penghalang, doktor mungkin menggunakan pelbagai instrumen untuk membuang tisu atau polyp yang menjadi punca hidung tersumbat. Membesarkan bukaan sinus yang sempit juga merupakan pilihan untuk membantu pengaliran.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sinusitis Kronik?

Gaya hidup dan kaedah pengubatan sampingan berikut mungkin membantu anda mengatasi Sinusitis kronik. Ini dapat membantu badan anda melawan keradangan dan mempercepatkan proses penyembuhan.

Minum cecair seperti air dan jus. Ini membantu mencairkan rembesan mukus dan menbantu pengaliran. Elakkan minuman yang mengandungi kafein atau alkohol, yang boleh menyebabkan dihidrasi. Alkohol juga boleh menyebabkan bengkak pada lapisan sinus dan hidung menjadi semakin teruk.

Lembapkan kaviti sinus anda. Gantungkan tuala pada kepala anda seperti anda bernafas dalam wap daripada mangkuk air suam. Biarkan wap pada muka anda. Atau mandi dengan air panas, bernafas dalam udara suam, lembap untuk membantu meredakan kesakitan dan membantu pengaliran mukus.

Gunakan kompres suam pada muka anda. Letakkan tuala suam, lembap disekitar hidung, pipi dan mata anda untuk meredakan kesakitan pada wajah.

Cuci laluan hidung anda. Gunakan botol picit yang direka khas (bilasan sinus, dan lain-lain), saline canister atau neti pot untuk mencuci laluan hidung. Kaedah pengubatan sampingan ini, dipanggil lavage hidung , membantu melegakan sinus anda. Jika anda menggunakan air sendiri, pastikan air tersebut tidak tercemar- air suling, steril, dididih dan disejukkan, atau ditapis menggunakan penapis dengan saiz lubang 1 mikron atau lebih kecil. Untuk membuat larutan irrigasi. Pastikan juga untuk membilas alatan irrigasi  setiap kali selepas menggunakannya dengan air bersih dan biarkan ia kering.

Tidur dengan kepala terangkat sedikit. Ini membantu pengaliran sinus, mengurangkan sumbatan.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Individu Obes Tak Sama Dengan Golongan Lebih Berat Badan! Jangan Silap Nilai Orang

Kita sering mendengar berkenaan obesiti dan juga berlebihan berat badan. Namun, adakah terdapat perbezaan yang ketara antara maksud obesiti dan juga berat badan yang berlebihan?

 Jika ya, apakah perbezaannya?

Ini maksud obesiti dan berlebihan berat badan

Definisi perubatan untuk berat badan berlebihan adalah berdasarkan indeks jisim badan atau ringkasnya BMI.

BMI diukur dalam unit kg / m2, yang bermaksud bahawa ia memerlukan tinggi dan berat seseorang untuk pengiraan.

Berat badan berlebihan ditakrifkan dengan mempunyai BMI antara 25.0 hingga 29.9 kg / m2. BMI normal dikira antara 18.5 dan 24.9.

Mempunyai BMI lebih rendah daripada 18.5 mengelaskan seseorang individu sebagai seorang yang mempunyai kekurangan berat badan.

Definisi perubatan untuk maksud obesiti juga bergantung pada pengiraan BMI. Untuk diklasifikasikan sebagai obes, seseorang itu mestilah mempunyai BMI bermula 30.0 atau lebih tinggi.

BMI 40.0 atau lebih besar sering disebut sebagai ‘obesiti yang lebih parah’, dan boleh dijadikan sebagai titik tolak untuk mengenal pasti pesakit yang mungkin layak menjalani pembedahan bariatrik.

Namun, perlu juga diketahui bahawa sesetengah atlet yang berotot mungkin mempunyai BMI yang tinggi disebabkan oleh berat otot yang lebih besar daripada lemak badan.

Oleh itu,
BMI menjadi sebahagian daripada penilaian klinikal yang lebih besar.

Secara umumnya, terma obesiti bermaksud mempunyai lebih banyak jumlah lemak badan berbanding berat badan yang berlebihan.

Apakah yang menyebabkan obesiti dan juga berat badan berlebihan?

Penyebab asas bagi maksud obesiti dan berat badan berlebihan adalah disebabkan ketidakseimbangan tenaga antara kalori yang dimakan dan kalori yang digunakan.

Di peringkat global, terdapat beberapa penyebab hal ini terjadi dan ia adalah seperti berikut:

Peningkatan pengambilan makanan yang tinggi tenaga serta kandungan lemak dan gula

Peningkatan kadar mereka yang tidak aktif secara fizikal disebabkan persekitaran seperti cara bekerja, penggunaan pengangkutan tertentu dan peningkatan urbanisasi

Kurangnya bersukan atau bersenam setiap hari

Sejarah keluarga yang mempunyai berat berlebihan atau obes. Kanak-kanak yang mana ibu bapanya makan makanan berkalori tinggi dan tidak aktif cenderung untuk mempelajari tabiat yang sama. Genetik juga berperanan dalam menyebabkan obesiti seseorang individu. Ia akan mempengaruhi berapa banyak jumlah lemak yang kita simpan, dan di mana ia disimpan

Mempunyai emosi yang negatif seperti bosan, kesedihan, kemarahan yang boleh mempengaruhi tabiat makan anda

Perubahan dalam pola aktiviti diet dan fizikal seseorang individu tersebut sering terjadi akibat faktor persekitaran di sekeliling manusia.

Apakah wujud kesan kesihatan yang berbeza antara individu obes dengan mereka yang lebih berat badan?

Sebenarnya, tidak terdapat perbezaan bagi kesan negatif yang mungkin berlaku terhadap kesihatan mereka yang obes dan juga individu yang mempunyai berat badan berlebihan.

Kadar BMI yang tinggi bagi kedua-dua obesiti dan berat badan berlebihan akan meningkatkan faktor risiko utama bagi penyakit-penyakit seperti berikut:

Penyakit kardiovaskular (terutamanya penyakit jantung dan strok), yang merupakan penyebab utama kematian pada tahun 2012 di seluruh dunia

Diabetes

Gangguan muskuloskeletal (terutamanya osteoartritis – penyakit degeneratif sendi yang melumpuhkan)

Beberapa jenis kanser (termasuk kanser endometrium, payudara, ovari, prostat, hati, pundi hempedu, buah pinggang, dan usus besar)

Obesiti kanak-kanak dikaitkan dengan kemungkinan berlakunya obesiti, kematian pramatang dan kecacatan apabila mereka telah dewasa.

Selain itu, kanak-kanak yang obes juga akan mengalami kesukaran untuk bernafas, peningkatan risiko patah tulang, hipertensi, penanda awal penyakit kardiovaskular, kerintangan insulin dan juga kesan terhadap psikologi.

Bolehkah masalah obesiti dan juga berat badan lebih ini dielakkan?

Obesiti dan juga berat badan lebih adalah antara perkara yang boleh dielakkan.

Persekitaran dan komuniti yang sentiasa memberikan sokongan adalah asas dalam membentuk pilihan seseorang itu, dengan menjadikan makanan sihat dan aktiviti fizikal yang teratur sebagai pilihan termudah.

Dengan sokongan seperti ini, ia boleh mengelakkan kadar obesiti daripada terus meningkat.

Antara perkara yang boleh dilakukan oleh seseorang itu untuk mengelakkan obesiti ialah:

Hadkan pengambilan tenaga daripada sumber lemak dan juga gula

Meningkatkan pengambilan buah-buahan dan sayur-sayuran, serta kekacang, biji-bijian dan bijirin penuh

Lakukan aktiviti fizikal secara berkala iaitu sekitar 60 minit sehari untuk kanak-kanak dan 150 minit sepanjang minggu untuk orang dewasa

Kesimpulan

Apa yang perlu anda lakukan adalah dengan mengikuti saranan yang telah dinyatakan seperti di atas untuk mengelakkan obesiti.

Sentiasalah bersenam setiap hari agar kalori berlebihan dalam tubuh dapat dibakar dengan baik dan seterusnya menurunkan berat badan anda.

S
emakin rendah BMI anda, maka semakin kurang risiko anda untuk mendapat pelbagai masalah kesihatan lain yang disebabkan oleh berat badan berlebihan.


Nak Nikmati Keseronokan 'Bersama' Semasa Hamil? Ini Posisi Seks Selamat Ikut Trimester!

Bolehkah wanita melakukan seks bersama suami ketika hamil? Jika boleh apakah posisi seks ketika hamil yang sesuai dilakukan? Relaks, artikel ini akan membantu anda mengetahui posisi seks yang terbaik mengikut trimester kehamilan dan dapat bersama ketika hamil dengan selamat!

Adakah bersama ketika hamil itu normal & selamat?

Adakah bersama ketika hamil itu normal dan selamat?
Jawapannya ya, tiada apa yang anda dan pasangan perlu risau tentangnya
.

Namun, apakah cara yang betul untuk
melakukan seks semasa berbadan dua
? Adakah terdapat posisi seks tertentu yang perlu diamalkan mengikut trimester?

13 posisi seks dan bersama ketika hamil ikut trimester

Baiklah, sekarang anda sudah tahu ia normal dan selamat. Jadi, apa lagi yang ibu hamil tunggu? Bolehlah mula ajak suami bersenggama walaupun perut sedang memboyot.

Cuma, pastikan anda amalkan panduan posisi bersama ketika hamil mengikut trimester yang kami sediakan ini ya!

Bersama ketika hamil: Trimester pertama (1 hingga 12 minggu
)

Kebiasaannya, ibu hamil trimester pertama akan mengalami
masalah mual-mual dan muntah-muntah
 (
morning sickness
).

Namun, ia sama sekali tidak akan memberikan apa-apa kesan kepada kehidupan seksual anda.

Malahan pada waktu ini, wanita akan mengeluarkan lebih banyak cecair semula jadi dari faraj mereka.

Posisi seks ketika hamil yang boleh dibuat:

Semasa awal kehamilan, anda sendiri mungkin tidak tahu anda sebenarnya
 sedang mengandung.

Jadi, tiada sebarang masalah untuk berasmaradana ketika ini. Bagaimana pula dengan posisi?

Ketika ini, semua posisi boleh dipraktikkan. Dari
missionary
,
doggy style
,
reverse cowgirl
dan macam-macam lagi posisi.

Posisi seks ketika hamil yang perlu dielak:

Berita baiknya, tiada sebarang posisi seks yang anda perlu elak semasa trimester pertama.

Untuk pengetahuan anda, mana-mana posisi sekalipun tidak akan mengakibatkan masalah keguguran.

Trimester kedua (13 hingga 27 minggu)

Pada waktu ini, ibu hamil sudah tiada lagi masalah
morning sickness
atau keletihan yang melampau.

Pendek kata, ia adalah waktu untuk anda ‘honeymoon’. Namun, ada beberapa posisi seks yang anda dan pasangan perlu elak!

Bersama ketika hamil yang boleh dilakukan:

Trimester kedua adalah waktu yang afdal untuk anda dan pasangan melakukan hubungan seks dalam pelbagai posisi seks selagi ia tidak mendatangkan kemudaratan.

Namun, mahukah anda melakukan posisi yang bosan seperti
missonary
sahaja?

Ajaklah pasangan melakukan posisi yang lebih unik seperti
reverse spooning, sit and stare,
hands and knees

dan macam-macam lagi.

Posisi perlu dielakkan:

Akan tetapi, ketika kehamilan anda berusia sekitar 20 minggu, pastikan kalian elakkan posisi seks yang memerlukan isteri untuk berbaring secara menelentang seperti posisi seks yang biasa iaitu
missionary
.

Ini kerana posisi seperti ini akan memberi tekanan kepada saluran darah aorta yang menghalang aliran darah ke plasenta.

Jadi, lakukan posisi alternatif yang lain ya?

Trimester ketiga (28 minggu dan ke atas)

Waktu ini perut ibu hamil akan menjadi sangat besar. Namun, itu bukan penghalang anda dan pasangan untuk mendapatkan seks yang hangat dan membara! Kuncinya, adalah pada kreativiti kalian berdua.

Posisi boleh dilakukan:

Ketika ini, variasi posisi senggama anda mungkin sudah semakin sedikit jumlahnya.

Ini kerana suami perlu memastikan posisi yang dilakukan itu tidak memberi tekanan kepada perut anda yang sedang memboyot.

Jadi, antara posisi yang paling baik untuk dilakukan semasa trimester ketiga ini adalah
spooning
,
rear entry
,
woman on top
atau apa-apa sahaja posisi yang tidak membebankan perut isteri.

Posisi perlu dielakkan:

Sama seperti ketika trimester kedua, posisi seks yang perlu dielakkan adalah yang akan memberi tekanan kepada perut anda.

Selain itu, dikatakan juga bahawa penetrasi yang terlalu dalam juga adalah perlu dielakkan!

Ini kerana kebanyakan ibu hamil cenderung berfikiran bahawa tujahan zakar suami yang terlalu dalam akan mendatangkan kesan kepada kandungan dalam perut mereka. Ia adalah tidak benar. Jadi, jangan takut ya?

Dalam pada itu, anda tidak perlu risau untuk melakukan sebarang teknik
foreplay
seperti
blowjob, handjob, footjob dan lain-lain lagi
, sekiranya anda kurang selesa untuk bersama pasangan ketika hamil.

Tapi jika anda mengalami masalah faraj kering, sila ikut panduan di bawah.

Tiada lagi alasan untuk anda menolak ajakan pasangan berasmara selepas ini!

Cuma, pastikan anda dan pasangan mendapatkan nasihat doktor jika ada kebimbangan tentang perkara ini ya?

Tidak ada masalah melakukan seks ketika hamil

Kesimpulannya, tiada sebarang masalah untuk anda lakukan seks bersama suami ketika hamil kerana ia adalah normal dan selamat.

Selain itu, anda juga tidak perlu menggunakan sebarang alat kontrasepsi kerana air mani suami tidak akan menjejaskan kandungan isteri.

Namun, jika anda mempunyai sebarang kegusaran atau kerisauan mengenai seks bersama suami ketika hamil, segera berjumpa doktor untuk mendapatkan khidmat nasihat daripada pakar.


7 Minuman Untuk Kurus, No. 4 Paling Ramai Orang Suka!

Bukan sahaja makanan, minuman juga dapat membantu anda untuk diet dan kurus. Jika dilakukan bersama dengan amalan sihat lain seperti bersenam, ada beberapa jenis minuman untuk kurus yang mungkin berkesan turunkan berat badan.

Sebagai contoh, minuman untuk kurus seperti teh hijau, kopi dan
minuman protein
 sudah lama terbukti
dapat mempercepatkan metabolisme,
 membuatkan anda kenyang dengan lebih lama dan menyeimbangkan gula dalam darah.

Mungkin ramai yang sangka minuman untuk kurus akan memakan wang yang banyak. Lihat sahajala
h jus yang dijual di pasar raya besar
, semuanya berharga daripada RM 10 ke RM 15. Mahal bukan!

Sebenarnya, kita boleh membuat minuman sendiri di rumah dengan harga yang jauh lebih murah. Bukan itu sahaja, ada banyak lagi minuman sihat yang boleh anda masukkan ke dalam diet untuk menurunkan berat badan.

Untuk mendapatkan lebih banyak info tentang Pemakanan Sihat, sila dapatkan
di sini
.

Di bawah kami senaraikan 7 jenis minuman terbaik untuk mereka yang sedang diet:

1.
Air kosong, minuman untuk kurus yang terbaik!

Sudah pastilah air kosong
 amat bagus untuk mereka yang sedang berdiet.

Manakan tidak, segelas air kosong mengandungi 0 kalori! Walau bagaimanapun,
air kosong mempunyai banyak lagi kelebihan lain
 yang menyebabkan ia menjadi minuman terbaik untuk menurunkan berat badan.

Menurut sebuah kajian, para pengkaji telah mendapati jumlah
kalori yang dibakar
 semasa anda tidak bergerak boleh meningkat sebanyak 24 hingga 30% dalam masa 10 minit selepas minum air kosong.

Malah, mereka yang gemar minum air kosong juga kurang rasa mengidam untuk makan makanan tertentu. Ia juga dapat membantu buah pinggang dan hati anda untuk berfungsi dengan lebih baik.

2.
Minum teh hijau untuk diet

Teh hijau bukanlah sesuatu yang asing
 bagi mereka yang ingin menurunkan berat badan. Minuman ini sudah lama mendapat tempat di hati mereka yang ingin diet dan kurus.

Teh hijau mengandungi sejenis antioksidan yang dikenali sebagai
catechins
 yang boleh meningkatkan metabolisme badan dan kebolehan badan untuk membakar lemak.

Bukan itu sahaja, secawan teh hijau mengandungi sekitar 24-40 mg kafein, sejenis stimulan yang mampu
meningkatkan pembakaran kalori
 semasa bersenam.

3.
Minum lebih banyak air lemon untuk kurus

Satu lagi pilihan yang baik untuk mereka yang sedang berdiet ialah
air lemon.

Walau bagaimanapun, hingga hari ini, tidak ada sebarang bukti bahawa air lemon mempunyai apa-apa kelebihan yang boleh membantu menurunkan berat badan.

Oleh sebab itu, jangan cepat-cepat percaya minum air lemon boleh menurunkan berat badan.

Tetapi, menambah sepotong lemon ke dalam air kosong merupakan cara yang terbaik untuk menambah perisa ke dalam air tanpa sebarang pertambahan kalori yang ketara.

Jika anda mempunyai sebarang masalah untuk minum air kosong, cuba masukkan sepotong lemon ke dalamnya.

Bukan itu sahaja, lemon juga
mempunyai banyak vitamin C
 yang boleh meningkatkan imuniti badan dan menambah penyerapan zat besi.

4.
Minuman untuk diet, cubalah kopi!

Kopi sebenarnya boleh membantu anda untuk kurus, asalkan anda tidak memakannya dengan sebiji donat atau sepotong kek.

Menurut sebuah kajian di dalam
The American Journal of Clinical Nutrition,
minum kopi 4 cawan sehari
 boleh mengurangkan lemak di dalam badan sebanyak 4%.

Bukan itu sahaja, kopi juga dapat membuatkan anda rasa lebih gembira kerana ia berupaya mempengaruhi mood anda sepanjang hari.

Walau bagaimanapun, bukan semua jenis kopi itu sihat untuk badan. Jika ia
mengandungi terlalu banyak gula
, kopi juga boleh bertukar menjadi sesuatu yang memudaratkan badan.

5.
Teh hitam, minuman untuk kurus dan turunkan berat badan

Sama seperti teh hijau, teh hitam juga mengandungi kafein, sejenis stimulan yang boleh mempercepatkan metabolisme badan.

Tetapi, teh hitam lebih istimewa kerana ia mengandungi bahan yang dikenali sebagai polifenol.

Polifenol amat berkesan untuk mengurangkan rasa mengidam (
cravings
), menambah bilangan bakteria baik di dalam perut dan menggalakkan pembakaran lemak.

6.
Minum air kelapa untuk kurus

Adakah anda seorang
penggemar air isotonik?

Tahukah anda, air isotonik dicipta untuk mereka yang kuat bersukan dan bukannya untuk individu yang bersenam secara ringan? Malah, kadar gula dan kalorinya yang tinggi tidak sesuai untuk diambil oleh mereka yang ingin berdiet.

Sebagai ganti,
cuba minum air kelapa.
 Sama seperti minuman sukan, air kelapa mengandungi 5 elektrolit utama iaitu sodium, kalsium, potasium, magnesium dan fosforus yang amat baik untuk memastikan badan kekal hidrat selepas bersukan.

Malah, jumlah gulanya juga jauh berbeza dengan gula di dalam minuman isotonik.

7.
Amalkan minuman protein

Minuman protein atau
protein shakes
 bukanlah sesuatu yang baharu. Malah, ia boleh dibeli dengan mudah di laman sosial dan juga di farmasi berdekatan. Jika anda ingin rasa kenyang dengan cepat, cuba ambil minuman protein pada waktu pagi.

Namun, sebelum anda beli minuman protein, pastikan anda baca dahulu label makanan. Jangan pilih jenama yang mempunyai kadar gula yang tinggi atau sebarang bahan yang berbahaya terhadap kesihatan.

Kesimpulan

Benar bukan, anda tidak perlu berbelanja lebih untuk mendapatkan minuman untuk kurus dan diet yang terbaik!

Hanya minum air kosong, atau tambah sepotong lemon sudah cukup untuk membantu mereka yang ingin menurunkan berat badan.

Dengan banyak pilihan minuman untuk kurus yang ada, perjalanan anda untuk menurunkan berat badan pasti akan jadi lebih mudah selepas ini!


Pemeriksaan Prostat Rektal Digital, Masukkan Jari Ke Dalam Lubang Dubur! Lelaki Ambil Tahu Ini

Tahukah anda bahawa wujud satu jenis kaedah pemeriksaan prostat yang melibatkan kemasukan jari ke dalam lubang dubur?

Dengan membayangkannya sahaja, sudah tentu ramai lelaki yang akan risau jika prosedur ini akan menyebabkan rasa sakit!

Persoalannya, mengapa pemeriksaan prostat ini perlu dilakukan dan adakah ia akan menyakitkan? Jom ikuti artikel ini dengan lebih lanjut.

Definisi pemeriksaan prostat yang sebenar!

Pemeriksaan kelenjar prostat ini boleh dilakukan dengan melakukan sejenis prosedur bernama Digital Rectal Examination (DRE).

Tujuan prosedur ini dilakukan adalah memeriksa kesihatan prostat
 dengan doktor memasukkan jari ke dalam lubang dubur pesakit.

Kemasukan jari ini kemudiannya akan disusuli dengan teknik menyentuh dan menekan bahagian dalam rektal yang dikhuatiri bermasalah.

Kebiasaannya, kaedah pemeriksaan ini dibuat untuk mendiagnosis kondisi berkaitan seperti prostat bengkak ataupun kanser prostat.

Dalam pada itu,
DRE juga turut dilakukan untuk memeriksa keadaan kesihatan
 seperti berikut:

Ketumbuhan rektal

Pendarahan rektal

Jangkitan rektal

Sembelit

Buasir

Kanser kolon

Kanser usus

Ketidakmampuan untuk mengawal najis

Gangguan pada rahim dan serviks (bagi wanita)

Sekiranya anda menghidapi salah satu daripada masalah kesihatan berkaitan bahagian rektal anda, segera berjumpa doktor untuk diagnosis.

Bagaimana pemeriksaan prostat itu dibuat?

Seperti mana yang telah kami nyatakan, prosedur ini akan melibatkan kemasukan jari ke dalam lubang dubur pesakit.

DRE akan dimulakan dengan menyarungkan serta melincirkan sarung tangan untuk memudahkan kemasukan jari.

Kemudian, doktor akan memeriksa sebarang ketidaknormalan dalam rektal dengan menyentuh dan menekan kawasan sekitar.

Sebagai contoh,
 kondisi bengkak prostat
 akan menyebabkan seakan bonjolan pada sekitar dinding rektum penderita.

Manakala
kondisi kanser prostat
 pula akan mengakibatkan ketulan pada permukaan yang biasanya lembut pada prostat.

Tentunya akan timbul persoalan sama ada prosedur ini akan mendatangkan rasa sakit atau tidak bukan? Ini jawapannya!

Adakah prosedur ini akan menyakitkan?

Menurut ramai orang yang pernah melaluinya, prosedur ini mungkin akan menyebabkan kesakitan ketika melakukannya.

Ini berlaku ekoran daripada tekanan yang berpunca daripada kemasukan jari serta sentuhan pada kelenjar prostat anda.

Selain itu, pemeriksaan prostat ini juga mungkin akan mengakibatkan anda terasa seakan mahu membuang air kecil atau besar.

Dalam beberapa kes yang unik, ada juga
 individu yang menyatakan bahawa mereka mencapai orgasma tatkala prostat dirangsang
.

Bagi pesakit buasir, prosedur ini juga mungkin akan menyebabkan kesakitan serta pendarahan dalam amaun yang sedikit.

Sebagai alternatif, doktor mungkin akan hanya memeriksa najis yang dikeluarkan sekiranya prosedur ini tidak perlu dilakukan.

Apa persiapan yang perlu anda lakukan?

Sekiranya terdapat gejala penyakit berkaitan dengan prostat atau kawasan sekitar, anda mungkin mahu untuk membuat pemeriksaan.

Namun ia mungkin akan melibatkan keputusan yang sukar untuk mendedahkan serta membenarkan lubang dubur anda diperiksa.

Disebabkan itu, adalah penting untuk kalian
membersihkannya terlebih dahulu dan membuang bulu dubur di kawasan sekitar
.

Dalam pada itu, kalian juga perlu lebih bersedia dengan mengetahui langkah-langkah pemeriksaan prostat ini seperti berikut:

Anda akan diminta untuk mengganti pakaian hospital

Anda akan diminta untuk berbaring secara mengiring

Anda akan diminta untuk merelakskan tubuh badan

Jika perlu, anda akan diminta untuk menarik keluar pipi punggung

Setelah anda dan doktor sudahpun bersedia, maka prosedur ini akan mula dilakukan dengan jari dimasukkan ke dalam lubang dubur.

Anda tidak perlu risau, prosedur ini adalah selamat!

Meskipun akan mengakibatkan sedikit rasa sakit dan tidak selesa pada lubang dubur, anda mungkin tidak perlu risau tentangnya.

Ini kerana pemeriksaan prostat melalui prosedur DRE ini ternyata sangat mudah dan selamat untuk dilakukan oleh pakar.

Ia disebabkan oleh prosedur ini tidak memerlukan sebarang peralatan khas lain selain daripada sarung tangan serta pelincir.

Dalam pada itu juga, prosedur ini akan dilakukan secara sedar yakni kalian boleh memberitahu doktor jika ada ketidaknormalan.

Sekiranya doktor tidak dapat menentukan penyakit yang anda hadapi melalui pemeriksaan prostat ini, maka ujian lanjut akan dilakukan.

Ujian tersebut termasuklah biopsi, proktoskopi, sigmoidoskopi atau kolonoskopi yang turut dilakukan pada kawasan sekitar prostat.

Jika doktor ingin memeriksa darah yang terdapat di situ
, sampel akan diambil dan dihantar ke makmal untuk diperiksa.

Konklusinya, anda perlu buat pemeriksaan prostat!

Prostat adalah kelenjar yang sangat penting di dalam fungsi seksual bagi seorang lelaki dan ia perlu diperiksa secara berkala.

Pun begitu, anda sebagai wanita juga mungkin perlu melakukan prosedur seperti DRE ini jika wujud masalah pada rahim dan serviks.

Jika wujud sebarang masalah berkaitannya
, maka jangan takut atau malu untuk berjumpa doktor bagi mendapatkan diagnosis dan rawatan lanjut okay!


Stres Akibat PKP, Anak Bini Jadi Mangsa! Sila Ambil Peduli

Tempoh PKP sememangnya menyebabkan stres. Tetapi adakah itu bermakna anda boleh sewenangnya melempiaskan tekanan tersebut kepada anak dan isteri sehingga berlaku kes penderaan?

Tekanan sepanjang tempoh PKP

Tempoh Perintah Kawalan Pergerakan (PKP) bukanlah 1 jangka masa untuk berseronok dan bergembira
. Ia adalah 1 tempoh berjaga-jaga dan berwaspada dalam menangani penularan COVID-19.

Terpaksa duduk di rumah, memikirkan tentang makanan dan duit, bimbang tentang jangkitan coronavirus, boleh menyebabkan tekanan kepada sesiapa sahaja
.

Tetapi adakah itu bermakna anda
mempunyai lampu hijau untuk melepaskan tekanan yang dialami dengan memukul ahli keluarga anda
, terutamanya isteri serta anak-anak anda?

Kes penderaan domestik global meningkat

Mungkin ada sesetengah pihak yang terkejut dengan berita ini. Namun percayalah, ia sedang berlaku. Malahan mungkin melibatkan individu yang anda kenali.

Anak-anak yang sering membuat bising, dengan keadaan rumah yang bersepah ditambah pula kerunsingan hati memikirkan bagaimana untuk mencari wang bagi mengisi perut-perut yang lapar, adalah pencetus yang paling mudah kepada kes penderaan.

Menurut kenyataan yang dikeluarkan daripada Setiausaha Agung Pertubuhan Bangsa-bangsa Bersatu (PBB), Antonio Guterres, ramai wanita dan kanak-kanak perempuan berdepan ancaman apabila berada di rumah – tempat yang sepatutnya paling selamat.

“Beberapa minggu lalu dalam keadaan tekanan ekonomi dan sosial, selain gangguan kebimbangan yang meningkat, terdapat banyak kes penderaan domestik global dilaporkan,” – Setiausaha Agung PBB, Antonio Guterres.

Terdapat juga peningkatan 3x ganda kes keganasan rumah tangga dan penderaan yang dilaporkan di Hubei, China sejak diletakkan di bawah perintah berkurung kesan penularan wabak COVID-19.

Negara lain seperti Perancis, Sepanyol, Greenland dan Tunisia juga tidak terkecuali daripada kes penderaan ini. Malahan terdapat 2 kematian dilaporkan di Perancis dan 1 kes di Sepanyol, masing-masing melibatkan isu penderaan.

Kes penderaan di Malaysia juga meningkat

Mesti ada yang akan mengatakan, “Itu kes global, bukan dekat Malaysia.” Hmmm…adakah anda yakin bahawa tidak berlaku kes seperti itu di Malaysia sepanjang tempoh PKP?

Berdasarkan perkongsian di laman Facebook milik Dr Ahmad Luqman Bukhari, perkhidmatan Talian Kasih menerima hampir 2,000 panggilan
berkaitan isu kanak-kanak dan penderaan domestik.

Menurut Pegawai Perubatan Hospital Tuanku Jaafar (HTJ), Seremban, Negeri Sembilan itu, kebanyakan kes yang berlaku
berpunca akibat perasaan panik dan tekanan dalam rumah sepanjang tempoh PKP dilaksanakan
.

4 punca utama berlakunya penderaan adalah:

Pelaku sentiasa berada di rumah bersama mangsa sekali gus meningkatkan risiko konflik untuk berlaku

Kawalan pergerakan menyebabkan tiada tempat untuk menghilangkan tekanan

Isu berkaitan kewangan dan ketidakpastian keadaan memburukkan lagi keadaan

Persekitaran rumah yang sempit menimbulkan rasa tidak selesa dan rimas

4 cara atasi isu penderaan yang dialami

Berikut 4 cara yang boleh anda lakukan jika anda atau anak adalah mangsa dera:

 Bantuan perubatan

Jika berlaku kecederaan, dapatkan rawatan perubatan di Jabatan Kecemasan Trauma di mana-mana hospital kerajaan yang berhampiran.

Rawatan akan diberikan di bilik khas – Pusat Krisis Bersepadu (OSCC). Jika terdapat kaunter polis di hospital, laporan akan dilakukan dan anda akan diberikan Borang 59 untuk doktor mencatatkan kecederaan dialami.

 Talian bantuan

Anda boleh menghubungi Talian Kasih Kementerian Pembangunan Wanita, Keluarga Dan Masyarakat (KPWKM) di talian 15999 atau mana-mana organisasi wanita yang menawarkan bantuan.

 Laporan polis

Anda digalakkan untuk membuat laporan polis di balai polis berhampiran. Pastikan anda menyatakan secara jelas tentang kejadian yang berlaku termasuk tarikh dan masa penderaan bagi memudahkan penyiasatan.

 Pelan keselamatan

Pastikan anda mempunyai rancangan keselamatan diri jika anda terpaksa meninggalkan rumah secara tiba-tiba. Sebaiknya, simpan kunci rumah pendua untuk membolehkan anda keluar dari rumah serta simpan nombor telefon individu penting bersama anda.

Ambil kisah dan laporkan kes penderaan

Pasti akan ada yang mengatakan itu masalah rumah tangga mereka dan anda tidak sepatutnya masuk campur. Baiklah, jika itu pandangan anda.

Tetapi bagaimana jika
ahli keluarga anda seperti emak, kakak, adik atau anak-anak buah yang menjadi mangsa
? Adakah anda mahu jiran sebelah rumah mereka menutup mata dan memekakkan telinga menganggap tiada apa yang berlaku?

Jika anda tidak mahu ahli keluarga anda menjadi mangsa, sudah tentu mereka yang mempunyai pertalian dengan jiran anda juga tidak mahu keluarga mereka didera.

Sekiranya sikap ambil kisah dan peduli anda membawa kepada kebaikan, kenapa tidak?

Anda boleh laporkan sebarang kes melibatkan penderaan dengan menghubungi Talian Kasih di 15999.

Anda juga boleh menghubungi Women’s Aid Organisation (WAO) di 0379563488 atau terus ke talian 999 jika melibatkan kecemasan.

Keprihatinan anda mungkin dapat
membantu menyelamatkan nyawa insan yang tidak berdosa
, apatah lagi dalam tempoh PKP ketika mereka tiada pilihan lain selain berada di rumah.


Mengatasi Keadaan Setelah Jantung Terhenti

Artikel ini ditulis dengan kerjasama
Naluri
.

Lebih daripada 320,000 kes jantung terhenti berlaku di luar hospital setiap tahun di Amerika Syarikat. Jantung terhenti dipicu oleh kerosakan elektrik di bahagian jantung yang menyebabkan degupan jantung yang tidak teratur yang juga dikenali sebagai arrhythmia. Apabila tindakan mengepam dan
rhythm
 terganggu, jantung tidak dapat mengepam darah kembali ke otak, paru-paru dan organ lain. Dalam masa beberapa saat, individu itu kehilangan kesedaran dan ketiadaan nadi. Kematian boleh berlaku dalam masa beberapa minit kecuali jika mangsa mendapat rawatan segera.

Berita baiknya adalah bahawa keadaan ini dapat diterbalikkan bagi kebanyakan mangsa jika dirawat dalam beberapa minit pertama. Salah satu teknik utama untuk memberi penjagaan segera kepada seseorang yang sedang menjalani serangan jantung adalah melalui resusitasi kardiopulmonari segera (CPR). CPR adalah penting untuk merawat serangan jantung secara tiba-tiba kerana ia membantu mengekalkan aliran darah yang kaya oksigen ke organ penting badan. Ini akan membantu mangsa sehingga penjagaan kecemasan lebih lanjut disediakan.

Kebiasaannya, mangsa akan mendapat kesedaran dan akan diberikan perkhidmatan perubatan yang lebih canggih. Walau bagaimanapun, tempoh selepas serangan itu adalah masa yang paling penting dalam kehidupan mangsa kerana mereka kini memerlukan campur tangan jangka panjang untuk mencegah kejadian jantung terhenti berulang.

Ada yang memanggil Pasca penjagaan atau Pengurusan pesakit selepas kejadian jantung terhenti. Lihat ia bukan daripada aspek perubatan tetapi daripada sudut pandang yang lebih berkaitan dengan memanggilnya sebagai Pemulihan selepas Mimpi Buruk. Terdapat 3 langkah asas yang akan membantu anda mengatasinya dengan lebih baik selepas pengalaman ini:

Kenal pasti punca jantung terhenti

Beberapa soalan yang berguna untuk ditanya kepada pakar penjagaan kesihatan anda:

Apakah yang menyebabkan kegagalan jantung anda dengan tiba-tiba

Apakah yang mungkin menjadi punca utama denyutan jantung yang tidak teratur

Apakah perubahan (makanan, pemakanan dan kecergasan) yang boleh anda lakukan untuk mengelakkan kejadian ini berulang

Beberapa soalan yang berguna untuk difikirkan:

Apakah fikiran dan emosi saya sebelum kejadian itu?

Adakah terdapat tekanan (secara emosi, mental, fizikal sosial) yang mungkin menjadi pencetus kenaikan kadar denyutan jantung dan kemungkinan penyebab kejadian koronari mendadak

Penjagaan selepas keluar daripada hospital

Pastikan anda diberi penjagaan rawatan selepas jantung terhenti secara komprehensif termasuklah:

Intervensi koronari akut

Penjagaan neurologi

Penjagaan kritikal yang bermatlamat

Megoptimumkan fungsi kardiopulmonari

Mencegah jantung terhenti berulang melalui perubahan gaya hidup

Makanan & Pemakanan

Kebanyakan individu merasakan bahawa mereka sekarang perlu mematuhi ‘aturan serangan jantung’ yang ketat. Apa yang mereka perlu sedari adalah bahawa rancangan makan itu relevan kepada setiap individu tanpa mengira sama ada seseorang mempunyai masalah koronari atau tidak.

Pelan pemakanan sihat yang bermanfaat untuk pemulihan jantung dan untuk mana-mana individu boleh diringkaskan melalui pematuhan teknik pembahagian pinggan yang sihat seperti yang disyorkan oleh Kementerian Kesihatan Malaysia.

Kecergasan

Sebelum merancang aktiviti fizikal, pastikan anda memeriksa dengan jururawat pemulihan jantung anda, ahli fisioterapi dan doktor tentang berapa lama anda akan dapat meneruskan aktiviti fizikal. Beberapa aktiviti fizikal asas yang boleh anda ikuti termasuk senaman
indoor
 yang sederhana, berjalan kaki, regangan sederhana dan Yoga.

Tetapi pastikan anda memberi perhatian terhadap hati dan badan anda. Elakkan memaksa diri anda dengan terlalu banyak. Adalah diingatkan bahawa membina kesihatan kardiovaskular perlu berlaku secara beransur-ansur dan bukan secara drastik. Jika anda merasakan kadar denyutan anda meningkat terlalu cepat dan jika anda merasa terlalu letih atau pening dan jika anda terlalu termengah-mengah, hentikan sedikit demi sedikit dengan cara yang perlahan dan berehat. Anda harus mengelak daripada menghentikan sebarang aktiviti fizikal secara tiba-tiba kerana ini dapat menyebabkan kadar degupan jantung anda terhenti secara tiba-tiba.

Dalam beberapa minggu, anda akan mula merasakan hasil dalam tahap tenaga dan stamina anda tetapi anda perlu bersabar dan tidak tergesa-gesa dalam melakukan proses ini kerana ini agak berbahaya untuk kesihatan anda.

Beberapa petua tambahan mengenai aktiviti fizikal:

Elakkan aktiviti fizikal selama 2 jam selepas mandi atau makan berat.

Elakkan aktiviti fizikal jika anda berasa letih. Tunggu sehingga keesokan harinya atau pilih waktu dalam satu hari dimana anda merasa paling segar, bertenaga dan santai.

Kesejahteraan emosi

Selepas jantung tehenti, kebiasaannya ada pelbagai emosi yang berlarutan. Mungkin muncul rasa ketakutan sekiranya serangan yang berulang, kebimbangan berada di hospital, gejala depresi memikirkan kesan ‘mengapa saya’, bimbang tentang masa depan dan sama ada anda akan melihat orang yang anda sayangi lagi atau tidak, ketidakpastian tentang kesihatan dan masa depan, kemarahan, panik dan pelbagai emosi lain.

Emosi ini kadang-kadang boleh memberi kesan kepada anda dalam kitaran emosi yang menakutkan dan kesan fisiologi negatif. Ini kerana apabila seseorang berasa tidak stabil, ini boleh menjejaskan kesihatannya dan ini boleh memberi kesan buruk kepada pemulihan kardiovaskularnya. Oleh itu, adalah baik untuk mendapatkan bantuan dari ahli psikologi, kaunselor, rakan-rakan atau ahli keluarga untuk berbincang tentang emosi ini dan untuk membantu memupuk lebih banyak emosi dan pemikiran yang positif.

Terdapat beberapa teknik penjagaan diri yang boleh anda praktikkan seperti pernafasan yang mendalam, meditasi dan latihan relaksasi. Ia juga berguna untuk belajar menguruskan tekanan untuk membantu anda menghadapi tekanan hidup harian.

Tidak pernah terlambat atau terlalu awal untuk menjaga jantung anda. Tanpa mengira sama ada anda pulih daripada kejadian jantung terhenti atau jika anda ingin menghalang jantung terhenti, adalah penting bagi kita semua untuk mencintai diri kita sendiri demi untuk menjaga jantung kita, yang beroperasi tanpa henti dengan setiap organ lain di dalam badan kita. Dengan tekad, ketekunan dan konsistensi, anda pasti boleh mendapatkan kembali kesihatan kardiovaskular anda sekali lagi kerana ianya tidak mustahil.